Αυξάνουν οι πιέσεις στο ΥπΑΑΤ για κορονοενίσχυση στο βαμβάκι | ΑγροΤύπος\nΑυξάνουν οι πιέσεις στο ΥπΑΑΤ για κορονοενίσχυση στο βαμβάκι\n04/12/2020 01:10 μμ\nΠυκνώνουν οι φωνές που ζητάνε να υπάρξει στήριξη στους βαμβακοκαλλιεργητές οι οποίοι βρίσκονται σε δεινή οικονομική θέση εξαιτίας της πτώσης των τιμών λόγω covid.\nΣυνάντηση αναμένεται να γίνει την Παρασκευή 4 Δεκεμβρίου συνάντηση της πολιτικής ηγεσίας του υπουργείου με την Διεπαγγελματική Οργάνωση του Βάμβακος στην οποία θα συζητηθεί το συγκεκριμένο θέμα. Ο Δεκέμβριος είναι ο μήνας κατά τον οποίο «κλειδώνουν» οι τιμές πληρωμής των βαμβακοκαλλιεργητών για το προϊόν που παρέδωσαν στις εκκοκκιστικές μονάδες.\nΟ Αγροτικός Σύλλογος Γεωργών του δήμου Αλεξάνδρειας εκφράζει έντονα τον προβληματισμό και την αγωνία των μελών τοy μετά τις εξελίξεις των τελευταίων ημερών στην βαμβακοκαλλιέργεια. Συγκεκριμένα τονίζει τα εξής: «Πρωταγωνιστές αυτής της υπόθεσης από την μια το Υπουργείο Αγροτικής Ανάπτυξης και Τροφίμων και από την άλλη η Διαεπαγγελματική Οργάνωση Βάμβακος. Καλούμε λοιπόν και τούς δύο να σταθούν στο ύψος των περιστάσεων και να αντιμετωπίσουν με σοβαρότητα την κρίσιμη κατάσταση ως προς την βιωσιμότητα της βαμβακοκαλλιέργειας.\nΖητάμε από τον υπουργό να στηρίξει άμεσα τους βαμβακοκαλλιεργητές, οι οποίοι βρίσκονται σε δεινή οικονομική θέση, εξαιτίας της πτώσης των τιμών λόγω covid.\nΤέλος ζητάμε από τους εκκοκκιστές να προβούν στην ορθή τιμολόγηση του προϊόντος βάση των δεδομένων της αγοράς και λόγο των πολύ καλών καιρικών συνθηκών που επικράτησαν. Όπως επίσης να δώσουν βάση στην αλλαγή πλεύσης από τους παραγωγούς σε βαμβακόσπορους με ποιοτικά χαρακτηριστικά, που έγινε με την καθοδήγηση των εκκοκιστών, με στόχο να οδηγήσει σε υπεραξία του προϊόντος».\nΌμως και ο συνεταιρισμός ΘΕΣΤΟ, με αφορμή τη συζήτηση που έχει ανοίξει τις τελευταίες ημέρες γύρω από το ενδεχόμενο ενίσχυσης των παραγωγών βάμβακος, με επιστολή του προέδρου της Οργάνωσης, Χρήστου Σουλιώτη, ζητά από τον υπουργό, Μάκη Βορίδη, να λάβει σοβαρά υπ΄ όψιν του την ανάγκη ενίσχυσης των βαμβακοπαραγωγών, καθώς σημαντικό ποσοστό των μελών του συνεταιρισμού βιομηχανικής ντομάτας ασχολείται και με την καλλιέργεια βάμβακος. Επίσης ζητά συνάντηση για το θέμα με τον Υπουργό.\nΔιαβάστε την επιστολή του ΘΕΣΤΟ\nΟι κακοκαιρίες μπλόκαραν την συγκομιδή βάμβακος, προβλήματα σε όλη τη χώρα\n14/10/2021 12:11 μμ\nΤο ευτύχημα είναι πως υπάρχουν ζώνες, στις οποίες το μάζεμα είχε σχεδόν ολοκληρωθεί, όμως στις πιο πολλές περιοχές υπάρχουν αρκετά ασυγκόμιστα χωράφια.\nΠροβλήματα στην συγκομιδή του βαμβακιού δημιουργούν οι συνεχείς βροχοπτώσεις των τελευταίων ημερών, με τους περισσότερους παραγωγούς να κάνουν ήδη λόγο για ζημιές και να φοβούνται για υποβάθμιση σε αποδόσεις, αλλά και ποιότητα.\nΠροβληματισμός επικρατεί στην περιοχή των Φαρσάλων λόγω των βροχοπτώσεων, που σταμάτησαν την διαδικασία της συγκομιδής. Όπως δήλωσε στον ΑγροΤύπο ο πρόεδρος του Αγροτικού Συνεταιρισμού Φαρσάλων Ο Ενιπέας, κ. Θανάσης Καραΐσκος, τα μέλη του ΑΣ έχουν ολοκληρώσει την συγκομιδή κατά 50% περίπου, δηλαδή τα μισά βαμβάκια είναι στο χωράφι. Ο κ. Καραΐσκος λέει πως οι παραγωγοί πλέον περιμένουν να ανοίξει ο καιρός, για να μπουν για μάζεμα, όμως υπάρχει φόβος ότι θα πέσουν οι ποιότητες και οι αποδόσεις. «Όσα καρύδια είχαν ανοίξει δεν θα έχουν ιδιαίτερο πρόβλημα, όμως αυτά που άνοιγαν αυτές τις ημέρες, πιθανώς θα έχουν πρόβλημα, αφού το προϊόν έτσι παίρνει υγρασία και υποβαθμίζεται», τονίζει ο κ. Καραΐσκος, προσθέτοντας παράλληλα πως δεν γίνονται παραδόσεις προϊόντος τώρα, ενώ οι τιμές κυμαίνονται στα 68 με 70 λεπτά το κιλό.\nΑσταμάτητα βρέχει και στο νομό Ημαθίας, εκ των περιοχών με τις περισσότερες εκτάσεις βάμβακος στην Ελλάδα, όπως μας ανέφερε ο κ. Στέφανος Νταούκας, πρώην ταμίας στο ΔΣ της Διεπαγγελματικής Βάμβακος (ΔΟΒ). Όπως μας εξήγησε στο νομό Ημαθίας υπάρχουν παραγωγοί που έχουν ολοκληρώσει τα πρώτα-δεύτερα χέρια σε ποσοστό 80-90% και άλλοι που μάζεψαν το 50 με 60%. Ένας μέσος όρος, σύμφωνα με τον κ. Νταούκα, που έχει συγκομιστεί είναι το 65 με 70%.\nΜεγάλες δυσχέρειες αντιμετωπίζουν και οι βαμβακοπαραγωγοί της Καρδίτσας, από τις συνεχόμενες βροχοπτώσεις. Σύμφωνα με όσα είπε στον ΑγροΤύπο ο κ. Βασίλης Γιαννάκος, μέλος ΔΣ της Διεπαγγελματικής Βάμβακος (ΔΟΒ) και πρόεδρος στον ΤΟΕΒ Τιτανίου, έχει ρίξει τόσο πολύ νερό, που υπάρχει και κίνδυνος για πλημμυρικά φαινόμενα σε πολλές περιοχές του νομού. Σύμφωνα με τον ίδιο, το πρώτο χέρι έχει προχωρήσει σε ποσοστό 80%, όμως ερωτηματικά γεννιούνται όχι μόνο για τις αποδόσεις και την ποιότητα στο μεταβροχικό προϊόν, όσο και αν και πότε θα μπορούν να μπουν στα χωράφια πλέον οι κομπίνες, με τόσο νερό που συνεχίζει να πέφτει.\nΔραματική είναι η κατάσταση που επικρατεί στην περιοχή της Ορεστιάδας, καθώς όπως λέει ο πρόεδρος του Αγροτικού Συνεταιρισμού Ορεστιάδας (πρώην ΕΑΣ), κ. Λάμπης Κουμπρίδης, η συγκομιδή έχει προχωρήσει σε ένα ποσοστό μόλις... 5%, με τις αποδόσεις μάλιστα πολύ πεσμένες, όχι πάνω από 200-300 κιλά το στρέμμα, ενώ δεύτερα χέρια δεν υπάρχουν καθόλου. Σύμφωνα με τον κ. Κουμπρίδη, το 90% των χωραφιών δεν έχει ραντιστεί με αποτέλεσμα λόγω του κακού καιρού και των πολλών νερών να υπάρχει αμφιβολία, αν ποτέ θα ανοίξουν τα καρύδια και αν ποτέ θα συλλεγεί το προϊόν. Άρα, επισημαίνει ο κ. Κουμπρίδης, πάλι οι παραγωγοί θα μείνουν χωρίς εισόδημα.\nΕδώ και δέκα περίπου ημέρες, τέλος, έχει κλείσει ο καιρός και βρέχει, αναφέρει από την πλευρά του ο πρόεδρος του Συλλόγου Αγροτών Βισαλτίας Στέργιος Λίτος, επισημαίνοντας πως, τα βαμβάκια είναι όλα ραντισμενα για ωρίμανση και αποφύλλωση, με αποτέλεσμα να έχουν ήδη γίνει καραμέλα, καθώς στο νομό Σερρών έχουν μαζευτεί λίγα στρέμματα. Η ζημιά, εκτιμά ο κ. Λίτος, θα είναι τεράστια, καλώντας τον ΕΛΓΑ για αναγγελία, ώστε οι παραγωγοί να κάνουν δήλωση ζημίας.\nΠαγκόσμια Ημέρα Βάμβάκος με απογείωση τιμών λόγω Κίνας, βροχές δημιουργούν πρόβλημα\n07/10/2021 11:08 πμ\nΤα 114 σεντς η λίμπρα άγγιξε η διεθνή τιμή βάμβακος στα διεθνή χρηματιστήρια, ενώ σήμερα 7 Οκτωβρίου, γιορτάζεται η Παγκόσμια Ημέρα για το Βαμβάκι. Πάντως οι βροχές που έχουμε σε πολλές περιοχές της χώρας δημιουργούν προβλήματα στη συγκομιδή του.\nΣύμφωνα με τα στοιχεία που δημοσιοποίησε το USDA, οι πωλήσεις την περασμένη εβδομάδα ξεπέρασαν το μέσο όρο των 300.000 μπάλων και έφτασαν στις 570.000. Μεγάλος αγοραστής είναι η Κίνα που έφτασε τις 418.600 μπάλες.\nΣτο μεταξύ προβλήματα και ζημιές στις καλλιέργειες βαμβακιού αναμένεται να προκαλέσουν οι βροχές σε πολλές περιοχές της χώρας. Όπως δηλώνει στον ΑγροΤύπο ο βαμβακοπαραγωγός και πρόεδρος της Διεπαγγελματικής Οργάνωσης Βάμβακος (ΔΟΒ) κ. Ευθύμιος Φωτεινός, «οι βροχοπτώσεις θα επηρεάσουν την συγκομιδή του βάμβακος. Ακόμη όμως δεν μπορούμε να γνωρίζουμε το μέγεθος της ζημιάς.\nΌσον αφορά τις τιμές παραγωγού συνεχίζουν να έχουν ανοδική πορεία και κανείς δεν μπορεί να γνωρίζει που θα φτάσουν. Θα πρέπει όμως οι παραγωγοί να εισπράξουν την προστιθέμενη αξία του προϊόντος».\nΗ ΔΟΒ, με αφορμή την εορτής της Παγκόσμιας Ημέρα για το Βαμβάκι, εξέδωσε ανακοίνωση στην οποία αναφέρει τα εξής:\n«Η καθιέρωση της εορτής της Παγκόσμιας Ημέρα για το Βαμβάκι, στις 7 Οκτωβρίου, αποτελεί έμπρακτη αναγνώριση της σημασίας του ίδιου του προϊόντος για τα πολλά του πλεονεκτήματα, από τις ιδιότητές του ως φυσικής ίνας έως τα οφέλη που αποκομίζουν οι άνθρωποι από την παραγωγή, τη μεταποίηση, το εμπόριο και την κατανάλωσή του.\nΤο βαμβάκι είναι ανθεκτικό φυτό, μπορεί να αποικοδομηθεί με βιολογικούς τρόπους, δεν είναι υδρόφιλο, δεν επιβαρύνει το περιβάλλον όπως τα μικροπλαστικά ενώ το αποτύπωμα άνθρακα του βαμβακιού είναι αρνητικό γιατί δεσμεύει περισσότερο ατμοσφαιρικό CO2 από αυτό που εκπέμπει.\nΟ ετήσιος εορτασμός δίνει την ευκαιρία να επιβραβευτεί η σπουδαιότητα του βαμβακιού ως παγκόσμιου προϊόντος που καλλιεργείται σε περισσότερες από 75 χώρες, σε πέντε ηπείρους και να τονιστεί ο κεντρικός ρόλος του στη δημιουργία θέσεων εργασίας και στη διατήρηση της οικονομικής σταθερότητας σε αρκετές λιγότερο ανεπτυγμένες χώρες.\nΗ Διεπαγγελματική Οργάνωση Βάμβακος στηρίζει κάθε προσπάθεια και δραστηριότητα που συμβάλει στην ανάδειξη της πολυσήμαντης αξίας του προϊόντος, όπως «ΑΛΛΑΖΩ ΤΗ ΜΟΔΑ, ΕΠΙΛΕΓΩ ΑΝΕΣΗ ΚΑΙ ΟΙΚΟΛΟΓΙΑ» μια δική της πρωτοβουλία προς την κοινωνία και ιδιαίτερα προς τους νέους της χώρας μας αλλά και τη δράση «Οι Δρόμοι του Βαμβακιού» που διοργανώνεται στην Ελλάδα και βασίζεται στην πρωτότυπη ανάδειξη της σχέσης της Τέχνης με το Βαμβάκι».\nΑπογείωση στα 77 λεπτά το κιλό για το βαμβάκι\n01/10/2021 01:10 μμ\nΣυνεχίζεται η συγκομιδή βαμβακιού στα χωράφια με τις τιμές παραγωγού να συνεχίζουν την ανοδική πορεία.\nΣτη Θεσσαλία η συγκομιδή έχει προχωρήσει στα αρδευόμενα χωράφια. Στη Βόρεια Ελλάδα έχει ολοκληρωθεί η συγκομιδή στα ξηρικά χωράφια που έχουν χαμηλές αποδόσεις και θα ακολουθήσει στα αρδευόμενα.\nΟ πρόεδρος του Αγροτικού Συνεταιρισμού Λαρισαίων Αγροτών, Φώτης Παπαδόπουλος, δήλωσε στον ΑγροΤύπο ότι «το βαμβάκι έχει αρχίσει να γίνεται ανάρπαστο, με τη διεθνή τιμή να έχει αγγίξει στο μεταξύ τα 106 σεντς η λίμπρα.\nΟ συνεταιρισμός δίνει τιμή παραγωγού για το βαμβάκι στα 72 λεπτά το κιλό. Σε αυτή την τιμή υπάρχει το μπόνους ποικιλίας 3 λεπτά και πριμ απο συνεταιρισμό 2 λεπτά. Έτσι η τιμή παραγωγού διαμορφώνεται στα 77 λεπτά το κιλό.\nΦέτος υπάρχουν ξηρικά χωράφια που έχουν πολύ μικρές αποδόσεις 40 - 50 κιλά το στρέμμα και δεν συμφέρει να κάνει συγκομιδή ο παραγωγός. Αντίθετα αρδευόμενα χωράφια έχουν αποδόσεις που φτάνουν ή ακόμη και ξεπερνούν τα 500 κιλά το στρέμμα.\nΕκεί που χάνει ο παραγωγός είναι στο πριμ ποιότητας. Κάθε χρόνο οι εκκοκκιστές πληρώνουν με βάση απόδοση 32 και 28 μήκος ίνας. Δεν μπορεί σε όλη την χώρα να έχουμε ίδια ποιότητα.\nΈχω προτείνει στο ΥπΑΑΤ να αναλάβει τον έλεγχο ποιότητας στο βαμβάκι ο ΕΛΓΟ ΔΗΜΗΤΡΑ. Να προχωρά σε δειγματοληπτικούς ελέγχους και να αποδίδει τα χαρακτηριστικά ποιότητας που έχει το βαμβάκι. Έτσι θα γίνει η σωστή ταξινόμηση της ποιότητας και θα πληρώνεται ο παραγωγός.\nΧτύπησε τα 72 λεπτά το κιλό η τιμή παραγωγού στο βαμβάκι\n30/09/2021 12:58 μμ\nΔεν απέδωσε η προσπάθεια του εμπορίου στην αρχή της συγκομιδής να συγκρατηθεί χαμηλά η τιμή.\nΈσπασε το φράγμα των 70 λεπτών ήδη η τιμή παραγωγού στο βαμβάκι, με την Ένωση Αγροτικών Συνεταιρισμών Τρικάλων, για παράδειγμα, να δίνει σήμερα Πέμπτη 30 Σεπτεμβρίου στον παραγωγό για το βαμβάκι, με παράδοση στην πύλη του εκκοκκιστηρίου, 69 λεπτά, συν τα ποιοτικά μπόνους, που ανάλογα την ποικιλία, φθάνουν και τα 3 λεπτά, δηλαδή... 72 λεπτά το κιλό.\nΌπως δήλωσε στον ΑγροΤύπο ο υπεύθυνος του εκκοκκιστηρίου της ΕΑΣ Τρικάλων, κ. Αντώνης Κουτελέκος, οι στρεμματικές αποδόσεις κυμαίνονται ανάλογα το χωράφι και τον παραγωγό μεταξύ 350 και 520 κιλών το στρέμμα.\nΣτην πεδιάδα του Μεσολογγίου τώρα, η συγκομιδή βάμβακος προχωρά με καλά ποιοτικά χαρακτηριστικά για το συγκομιζόμενο βαμβάκι, που είναι στεγνό λόγω και της ανομβρίας στην περιοχή. Οι παραγωγοί εκεί, σύμφωνα με το ρεπορτάζ του ΑγροΤύπου εισπράττουν σήμερα Πέμπτη 66 λεπτά, συν το ποικιλιακό μπόνους, δηλαδή έως 69 λεπτά. Εδώ οι αποδόσεις φαίνεται να έχουν επηρεαστεί από την ξηρασία, δίνοντας κιλά από 350-380 το στρέμμα.\nΧωρίς προβλήματα προχωρά η συγκομιδή και στο Λιανοκλάδι Φθιώτιδας, όπως λέει στον ΑγροΤύπο, ο παραγωγός, κ. Νίκος Τσιγκόπουλος. Σύμφωνα με τον ίδιο παίζουν ανοιχτές τιμές, ενώ σήμερα πολλοί δίνουν στον παραγωγό 69 και 70 λεπτά το κιλό.\nΣυνεχίζεται η συγκομιδή βαμβακιού στα χωράφια και οι λίγες βροχές δεν φαίνεται να δημιουργούν μεγάλα προβλήματα.\nΟι περισσότεροι παραγωγοί πάντως στον κάμπο της Θεσσαλίας δείχνουν απογοητευμένοι από τη φετινή σοδειά λόγω των αποδόσεων, ενώ την ίδια ώρα οι τιμές φτάνουν σε ύψη ρεκόρ.\nΣτη Θεσσαλία η συγκομιδή έχει προχωρήσει περίπου στο 80%. Στη Βόρεια Ελλάδα έχει ολοκληρωθεί η συγκομιδή στα ξηρικά χωράφια και θα ακολουθήσει στα αρδευόμενα.\nΌπως δηλώνει στον ΑγροΤύπο ο κ. Χρήστος Σιδερόπουλος, βαμβακοπαραγωγός από την Λάρισα, «η συγκομιδή της πρώτης φάσης θα ολοκληρωθεί σε περίπου 15 ημέρες. Οι διεθνείς τιμές είναι σε πολύ καλά επίπεδα με μέση τιμή στα 92 σεντς η λίμπρα, κάτι που σημαίνει ότι κανείς δεν κοιτά για αποθήκευση αλλά οι παραγωγοί θέλουν να πουλήσουν.\nΣτην Ελλάδα η τιμή παραγωγού στο χωράφι κυμαίνεται από 63 έως 65 λεπτά το κιλό συν πριμ. Υπάρχουν χωράφια που έχουν μικρές αποδόσεις. Οι καλοκαιρινοί καύσωνες έφεραν «πίεση» στην καλλιέργεια για όσους δεν μπορούσαν να κάνουν τα απαραίτητα ποτίσματα. Υπάρχουν όμως και χωράφια στη Θεσσαλία που έχουν απόδοση 500 κιλά στο στρέμμα.\nΠροβληματισμός όμως υπάρχει στους παραγωγούς με το υψηλό κόστος καλλιέργειας. Τα εφόδια έχουν υψηλές τιμές και οι παραγωγοί προσπαθούν από τώρα να κάνουν τον προγραμματισμό τους για την επόμενη καλλιεργητική περίοδο.\nΕκτίμησή μου είναι πάντως - και την είπα στο πρόσφατο συνέδριο που διοργάνωσε η Διεπαγγελματική - ότι η σύζητηση για προπωλήσεις στο βαμβάκι θα ξεκινήσει φέτος νωρίτερα από τον Μάρτιο. Αυτό που θα πρέπει άμεσα το ΥπΑΑΤ είναι να θεσμοθετήσει την αξία των συμβολαίων προπώλησης βάμβακος».\nΑπό την πλευρά του ο κ. Απόστολος Παπακωνσταντίνου, Αντιπρόεδρος στην Οργάνωση Βαμβακοπαραγωγών Φαρσάλων «COTTON FARSALA», ανέφερε στον ΑγροΤύπο ότι «ξεκίνησε η συγκομιδή σε όλες τις περιοχές. Φέτος υπάρχουν μεγάλες διακυμάνσεις στις αποδόσεις, κάτι που έχει προβληματίσει τους παραγωγούς. Τα χωράφια έχουν επηρεαστεί από τις υψηλές θερμοκρασίες και τις προσβολές των εντόμων. Επίσης μεγάλο ρόλο στα κιλά παίζει η άρδευση και η λίπανση που κάνει ο κάθε παραγωγός.\nΗ Οργάνωση έχει υπογράψει συμβόλαια για δεύτερο έτος με συγκεκριμένο εκκοκκιστήριο. Οι τιμές παραγωγού φέτος κυμαίνονται σε πολύ καλά επίπεδα. Τέτοιες τιμές στο βαμβάκι έχουμε πολλά χρόνια να δούμε.\nΥπάρχει όμως προβληματισμός από την μεγάλη αύξηση του κόστους καλλιέργειας. Όταν κάνουν το ισοζύγιο εσόδων και εξόδων οι παραγωγοί, στις 31 Δεκεμβρίου, τότε θα δουν τι τους έμεινε φέτος σαν εισόδημα. Όλα τα εφόδια έχουν αυξημένες τιμές και αρκεί να σας αναφέρω ότι σήμερα το πετρέλαιο είναι στα 1,45 ευρώ το λίτρο».\nΟ κ. Νίκος Σκοπιανός, βαμβακοπαραγωγός από Ροδόπη και πρώην πρόεδρος Διεπαγγελματικής βάμβακος, τονίζει στον ΑγροΤύπο ότι «αυτή την εποχή δεν υπάρχει ισορροπία γενικότερα στην αγορά αγροτικών προϊόντων. Αυτό συμβαίνει και με τα βαμβάκια. Στην περιοχή τα μη καλοποτισμένα βαμβάκια έχουν μείωση κατά 10 - 15% στην παραγωγή. Τα καλοποτισμένα θα συγκομιστούν την επόμενη εβδομάδα και αναμένουν μια καλή απόδοση.\nΗ διεθνή τιμή βαμβακιού, μετά μια μικρή κάμψη που είχε την περασμένη εβδομάδα, ανέβηκε ξανά σε ύψη ρεκόρ και έχει φτάσει σήμερα στα 99 σεντς η λίμπρα στη Νέα Υόρκη. Αυτό σημαίνει μια τιμή παραγωγού στα 65 λεπτά το κιλό και ακόμη δεν γνωρίζουμε που μπορεί να φτάσει. Όμως αυτό φέρνει και μια αύξηση στις τιμές των εφοδίων και στο κόστος καλλιέργειας. Πήγα σε καταστήματα σπόρων να αγοράσω για την επόμενη καλλιέργεια και κανείς δεν θέλει να πουλήσει γιατί όλοι περιμένουν να δουν που θα φτάσουν οι τιμές».\nΣτο χωράφι για μάζεμα οι κομπίνες, πού κυμαίνονται οι στρεμματικές αποδόσεις.\nΈχει ξεκινήσει, με διαλείμματα λόγω των βροχοπτώσεων στα ανατολικά, το μάζεμα του βαμβακιού, σε ορισμένες περιοχές. Η δυνατότητα άρδευσης έπαιξε καθοριστικό ρόλο στις αποδόσεις του βαμβακιού φέτος. Μεγάλες περιοχές με κακοποτισμένες καλλιέργειες, φαίνεται τώρα πως αντιμετωπίζουν μεγάλα προβλήματα.\nΜελίγκρα και έλλειψη νερού τσάκισαν τις αποδόσεις στη Βοιωτία\nΣτο νομό Βοιωτίας, αλλά και στην όμορη Φθιώτιδα, η συγκομιδή βάμβακος έχει ξεκινήσει σιγά-σιγά. Όπως δήλωσε στον ΑγροΤύπο ο Γιάννης Βάγκος, μεγαλοπαραγωγός από την Λιβαδειά, μεσοσταθμικά οι αποδόσεις στα περιποιημένα βαμβακοχώραφα αγγίζουν τα 380 κιλά το στρέμμα, υπάρχουν όμως πολλά χωράφια, που λόγω της μελίγκρας, που ήταν σε έξαρση τον Ιούλιο, δεν πιάνουν πάνω από 25 κιλά. Σύμφωνα με το Γιάννη Βάγκο, όσοι μεγαλύτερη επίπτωση στις αποδόσεις έχουν όσοι δεν έκαναν 2-3 ψεκασμούς. Εκτός αυτού, σύμφωνα με τον Γιάννη Βάγκο, στα... κακοποτισμένα βαμβάκια λόγω έλλειψης νερού στην Κωπαΐδα, στη Βοιωτία, οι στρεμματικές αποδόσεις δεν περνούν τα 150 κιλά το στρέμμα, βγάζοντας εκτός παιχνιδιού τους συγκεκριμένους παραγωγούς. Οι οποίοι πλέον επιρρίπτουν ευθύνες στις τοπικές Αρχές της Βοιωτίας, αλλά και στην Περιφέρεια. Μάλιστα, όπως λέει ο κ. Βάγκος, υπολογίζεται πως οι εκτάσεις αυτές με βαμβάκια πλησιάζουν τα 40.000 στρέμματα.\nΑπό Δευτέρα πιο ασφαλή συμπεράσματα στις Σέρρες\nΑπό την ερχόμενη Δευτέρα, να πάει καλά και ο καιρός, αναμένεται να μπουν σε φουλ συγκομιδή οι βαμβακοπαραγωγοί των Σερρών. Όπως δήλωσε στον ΑγροΤύπο ο Στέργιος Λίτος, που καλλιεργεί φέτος 150 στρέμματα στη Νιγρίτα, τις προηγούμενες ημέρες έβρεχε στο νομό, έπεσε η θερμοκρασία και η συγκομιδή πήγε πίσω. Κυρίως όσα έχουν μαζευτεί είναι τα... προβληματικά, τονίζει ο ίδιος και δεν είναι σωστό να βγει συμπέρασμα από αυτά για τις αποδόσεις που δεν περνάνε τα 150 κιλά. Από βδομάδα, όμως μπαίνουν στο παιχνίδι της συγκομιδής, τα καλά ταϊσμένα βαμβακοχώραφα της περιοχής, τα πιο περιποιημένα, οπότε και αναμένεται να αλλάξει άρδην η εικόνα για τις αποδόσεις, καθώς αναμένεται να ξεπεράσουν τα 400 κιλά ανά στρέμμα.\nΜέχρι 430 κιλά στη Θεσσαλία\nΣτην Θεσσαλία, τώρα, σύμφωνα με μια πρώτη εικόνα μετά την είσοδο των κομπίνων στα πιο φροντισμένα χωράφια, οι στρεμματικές φαίνεται να κινούνται στα επίπεδα των 330 με 430 κιλά. Συγκομιδή βάμβακος, όπως έγκαιρα έγραψε ο ΑγροΤύπος, έχει ξεκινήσει δειλά-δειλά και στο νομό Τρικάλων.\nΣτον Έβρο αργεί η συγκομιδή\nΣτην περιοχή από την Αλεξανδρούπολη μέχρι Ορεστιάδα, τέλος, η συγκομιδή δεν έχει ακόμα ξεκινήσει στο βαμβάκι. Όπως αναφέρει ο πρόεδρος της ΕΑΣ Ορεστιάδας Λάμπης Κουμπρίδης στον ΑγροΤύπο, τα ξηρικά είναι ανοιχτά σε ποσοστό 50% και η συγκομιδή θα αρχίσει σε 10 ημέρες περίπου. Στα υπόλοιπα που είναι και περισσότερα, πάει για πιο μετά.\nΥψηλά ναύλα βοηθούν εξαγωγές ελληνικού βαμβακιού, προπώληση και υψηλές τιμές λόγω ζήτησης\n21/09/2021 10:41 πμ\nΉδη ξεκίνησε η συγκομιδή βάμβακος στα χωράφια των πρώιμων περιοχών της χώρας. Οι καλές θερμοκρασίες βοήθησαν τις ποτιστικές καλλιέργειες με αποδόσεις μέχρι και 500 κιλά. Τα στρέμματα καλλιέργειας παρέμειναν περίπου στα ίδια με τα περσινά επίπεδα λόγω των προπωλήσεων.\nΒέβαια οι τιμές των προπωλήσεων υστερούν αυτή την περίοδο από τις διεθνείς τιμές. Όπως ανέφερε στον ΑγροΤύπο ο βαμβακοπαραγωγός και πρόεδρος της Διεπαγγελματικής Οργάνωσης Βάμβακος (ΔΟΒ) κ. Ευθύμιος Φωτεινός, «ο θεσμός των προπωλήσεων θα πρέπει να μείνει στην χώρα μας και οι εκκοκκιστές θα πρέπει να δουν με ευαισθησία αυτή την χασούρα των παραγωγών και να βρουν τρόπους να την αναπληρώσουν».\nΤα περισσότερα συμβόλαια προπώλησης που κλείστηκαν φέτος έδωσαν τιμές από 50 έως 55 λεπτά. Οι τιμές για τις υπόλοιπες ποσότητες που τώρα θα παραλαμβάνουν τα εκκοκκιστήρια δίνουν τιμή γύρω στα 60 - 63 λεπτά. Θα μπορούσαν κάποια πριμ ποιότητας να ισοφαρίσουν την όποια χασούρα.\nΠάντως η ζήτηση στις αγορές είναι μεγάλη και οι επόμενες προπωλήσεις αναμένεται να ξεκινήσουν μετά το τέλος της φετινής συγκομιδής. Κάποια σενάρια κάνουν λόγο και από το Νοέμβριο.\nΑυτό που θα πρέπει άμεσα να κάνει η πολιτεία είναι να θεσμοθετήσει την αξία των συμβολαίων προπώλησης βάμβακος. Δηλαδή ο παραγωγός με το συμβόλαιο στα χέρια του να μπορεί να διαπραγματευτεί με τις τράπεζες και τα μαγαζιά εφοδίων. Να είναι δηλαδή ένας είδος μετοχής στα χέρια του παραγωγού.\nΣτο μεταξύ η εικόνα της διεθνούς αγοράς βάμβακος βοηθά το ελληνικό βαμβάκι. Τα υψηλά ναύλα ευνοούν τις ελληνικές εξαγωγές, αφού οι βασικοί προορισμοί του ελληνικού προϊόντος είναι σε μικρές αποστάσεις. Έτσι αναμένεται να έχουμε μια αύξηση των εξαγωγών προς Τουρκία (το 2020 σύμφωνα με τα στοιχεία του ΟΕΥ της ελληνικής πρεσβείας στην Άγκυρα έφτασαν τα 193,3 εκατ. ευρώ) και προς την Αίγυπτο (το 2020 σύμφωνα με τα στοιχεία του ΟΕΥ της ελληνικής πρεσβείας στο Κάιρο έφτασαν τα 41,8 εκατ. ευρώ).\nΕπίσης, όπως προβλέπει η Διεθνής Συμβουλευτική Επιτροπή Βάμβακος (ICAC), η φετινή παγκόσμια παραγωγή (2021/2022) αναμένεται να αυξηθεί, κατά 3%, σε 25 εκατομμύρια τόνους, ενώ η κατανάλωση να κυμανθεί στους 25,5 εκατομμύρια τόνους. Δηλαδή η ζήτηση έχει ανακάμψει στη διεθνή αγορά. Αυτό αναμένεται να κρατήσει σε καλά επίπεδα τις τιμές (κινούνται από 90 μέχρι και 95,5 σεντς η λίμπρα).\nΤα αυξανόμενα κόστη παραγωγής φέρνουν συρρίκνωση της βαμβακοκαλλιέργειας στην Βραζιλία\n21/09/2021 10:23 πμ\nΈκθεση για την βαμβακοκαλλιέργεια στην Βραζιλία δημοσιοποίησε πριν από λίγες ημέρες το υπουργείο Γεωργίας των ΗΠΑ (USDA).\nΤις προβλέψεις του για την βαμβακοκαλλιέργεια στην Βραζιλία την περίοδο 2021 - 2022 δημοσιοποίησε πριν από λίγες ημέρες το υπουργείο Γεωργίας των ΗΠΑ (USDA), κάνοντας λόγο για μια έκταση με βαμβάκι της τάξης των 14,5 εκατ. στρεμμάτων, μεγαλύτερη παραγωγή αλλά όχι τόσο μεγάλη όσο προέβλεπε το USDA, στην αμέσως προηγούμενή του πρόγνωση.\nΌπως αναφέρεται στην έκθεση, το βαμβάκι αντιμετωπίζει αυξανόμενο ανταγωνισμό από την καλλιέργεια της σόγιας, αλλά και το καλαμπόκι. Οι παραγωγοί επωφελούνται από τις υψηλές τιμές του βαμβακιού, το κόστος παραγωγής αυξάνει επίσης, περιορίζοντας τα περιθώρια κέρδους. Η πρόβλεψη για την παραγωγή βαμβακιού την περίοδο 2021 - 2022 είναι 12,3 εκατομμύρια δέματα. Για τη σεζόν 2020 - 2021, το USDA υπολογίζει ότι συγκομίστηκε βαμβάκι σε μια έκταση της τάξης των 13,7 εκατ. στρεμμάτων, ενώ η παραγωγή έφθασε στα 11,3 εκατομμύρια δέματα, κινούμενη χαμηλότερα από την αρχικά προβλεπόμενη λόγω των δυσμενών καιρικών συνθηκών. Από την άλλη, η εγχώρια κατανάλωση αναμένεται να μειωθεί ελαφρώς, με τις εξαγωγές όμως να είναι ισχυρότερες από ποτέ, ως αποτέλεσμα και του αδύναμου νομίσματος της Βραζιλίας.\nΣύμφωνα με το USDA οι εκτάσεις που σπάρθηκαν, θα παραμείνουν σταθερές το 2021-2022, όμως η παραγωγή θα μεγαλώσει, λόγω των καλών αποδόσεων. Μάλιστα, φαίνεται πως σταματά η επέκταση των τελευταίων ετών για τις εκτάσεις στο βαμβάκι. Οι Βραζιλιάνοι βαμβακοπαραγωγοί μετά από τις επαφές που έκαναν με τα εκκοκκιστήρια εμφανίζονται αισιόδοξοι για τις προοπτικές της καλλιέργειας και φαίνονται πρόθυμοι να κρατήσουν ψηλά την παραγωγή και τη Βραζιλία στις κορυφαίες χώρες παγκοσμίως.\nΚόστος και τιμές\nΤο κόστος παραγωγής συνεχίζει να αυξάνει, αλλά οι τιμές παραμένουν ικανοποιητικές για τους παραγωγούς. Το Ινστιτούτο Αγροτικής Οικονομίας Mato Grosso (IMEA) προβλέπει αύξηση σχεδόν 40% στο κόστος παραγωγής για την περίοδο 2021-2022, λόγω κυρίως του υψηλότερου κόστους για εισροές, ταξινόμηση και μεταποίηση μετά την παραγωγή. Για παράδειγμα, το κόστος ταξινόμησης και επεξεργασίας προβλέπεται να υπερδιπλασιαστεί. Επιπλέον, η τιμή των λιπασμάτων αναμένεται να υπερβεί το 30% και το κόστος των φυτοπροστατευτικών προβλέπεται να αυξηθεί σχεδόν 15%. Αυτή η τάση οφείλεται εν μέρει στο αδύναμο βραζιλιάνικο νόμισμα. Πάντως, οι παραγωγοί, που είναι αντιμέτωποι με τη μείωση των περιθωρίων κέρδους, αισιοδοξούν πως οι τιμές θα παραμείνουν σταθερές. Σημειωτεόν λέει το USDA, ότι οι παγκόσμιες τιμές βάμβακος συνέχισαν να αυξάνουν το 2021. Οι αξίες στα μελλοντικά συμβόλαια του Δεκεμβρίου διατηρήθηκαν μεταξύ 88 και 90 λεπτών ανά λίβρα για μεγάλο μέρος του Ιουλίου. Στις αρχές Αυγούστου, τα συμβόλαια μελλοντικής εκπλήρωσης συνέχισαν την άνοδό τους και έφτασαν τα 93 σεντς/λίβρα.\nΗ εγχώρια χρήση βαμβακιού της Βραζιλίας θα ανέλθει σε 2,9 εκατομμύρια δέματα το 2021 - 2022 (631 χιλιάδες τόνοι), σε σύγκριση με τα 3 εκατομμύρια δεμάτια (665 χιλιάδες τόνοι) εγχώριας κατανάλωσης για την τρέχουσα σεζόν. Οι προβλέψεις αυτές βασίζονται σε δύο παράγοντες, τις μακροπρόθεσμες τάσεις στην εγχώρια κατανάλωση και τον αντίκτυπο της πανδημίας του κορονοϊού στη Βραζιλία. Η μακροπρόθεσμη τάση δείχνει μείωση της εσωτερικής ζήτησης βαμβακιού, καταγράφοντας κατά μέσο όρο ετήσια πτώση της τάξης του 3% στην πενταετία και μέση ετήσια μείωση 2% στη δεκαετία.\nΧρηματοδότηση βαμβακιού AGRO 2 στο Μέτρο 3.1 του ΠΑΑ εντός 2022\n17/09/2021 03:07 μμ\nΤο ΥπΑΑΤ εξασφάλισε την ένταξη και χρηματοδότηση του βαμβακιού του AGRO 2 στο Μέτρο 3.1 της τρέχουσας προγραμματικής περιόδου του ΠΑΑ (εντός του 2022) ως φιλοπεριβαλλοντικής δράσης της Εθνικής Στρατηγικής, με προϋπολογισμό 40 εκατ. ευρώ. Αυτό ανέφερε ο Υπουργός κ. Σπήλιος Λιβανός, στον χαιρετισμό που απηύθυνε στο 2ο Συνέδριο της Διεπαγγελματικής Βάμβακος, που έγινε στη Λάρισα.\nΚαι πρόσθεσε: Πεποίθηση του ΥΠΑΑΤ είναι ότι η Ελλάδα και οι βαμβακοκαλλιεργητές πρέπει να αξιοποιήσουν την αυξημένη παγκόσμια ζήτηση και την ανισορροπία που υπάρχει μεταξύ προσφοράς και ζήτησης καθώς τα αποθέματα είναι περιορισμένα, γεγονός που δίνει προοπτικές στο ελληνικό βαμβάκι, το οποίο χαρακτήρισε «πολύτιμο προϊόν» και «λευκό χρυσό», αφού προσφέρει εισόδημα σε περισσότερες από 45.000 οικογένειες.\nΩς ενδεικτικό του διεθνούς ενδιαφέροντος για το ελληνικό βαμβάκι ανέφερε ότι γνωστοί οίκοι του εξωτερικού, όπως η LACOSTE έχουν εκδηλώσει ενδιαφέρον για το πιστοποιημένο ελληνικό βαμβάκι, το οποίο αποτελεί το 80%-85% του συνόλου της παραγωγής της ΕΕ.\nΣε αυτήν την προσπάθεια, όπως σημείωσε ο υπουργός Αγροτικής Ανάπτυξης και Τροφίμων, ο ρόλος της Διεπαγγελματικής βάμβακος είναι σημαντικός και τόνισε ότι για το ΥπΑΑΤ «η ενίσχυση της καλλιέργειας βαμβακιού, η στήριξη της ΔΟΒ αλλά και ολόκληρου του τομέα αποτελούν πάγιους στόχους». Και θύμισε ότι από την πρώτη ημέρα της θητείας του συναντήθηκε με την Διεπαγγελματική και πρότεινε τη σύνταξη μιας ευρύτερης στρατηγικής για το βαμβάκι. Σήμερα κάνοντας πράξη όσα είχε εξαγγείλει έχει δώσει σε διαβούλευση το κείμενο της «Εθνικής Στρατηγικής για την καλλιέργεια, μεταποίηση και εμπορία βαμβακιού στην Ελλάδα», για τη σύνταξη του οποίου ευχαρίστησε τη ΔΟΒ.\nη βελτίωση των οικονομικών δεδομένων της βαμβακοκαλλιέργειας,\nη βελτίωση της ανταγωνιστικότητας του κλάδου μεταποίησης,\nη βελτίωση της ποιότητας και η δημιουργία ταυτότητας του ελληνικού βάμβακος και\nη ανάδειξη φιλοπεριβαλλοντικών χαρακτηριστικών\nΓια να υλοποιηθεί η κεντρική επιλογή του ΥΠΑΑΤ για επένδυση στα ποιοτικά χαρακτηριστικά του ελληνικού βαμβακιού , όπως είπε απαιτείται:\nΣε αυτήν την κατεύθυνση πολύ σημαντική είναι η πιστοποίηση AGRO 2. Η ισοδυναμία των προδιαγραφών AGRO 2 και BCI που πετύχαμε με τον ΕΛΓΟ, συμβάλλει καθοριστικά στη διεθνή αναγνώριση της ποιότητας του ελληνικού βαμβακιού.\nΚλείνοντας ο κ Λιβανός κάλεσε τους παραγωγούς να εργαστούν από κοινού για να χτίσουν ένα κοινό μέτωπο. «Να εκμεταλλευτούμε τις καλές συγκυρίες και τα χρηματοδοτικά εργαλεία της ΕΕ (ΚΑΠ και Ταμείο Ανάκαμψης) και να διαμορφώσουμε ένα καινούργιο πλαίσιο για τις παγκόσμιες προοπτικές του ελληνικού βαμβακιού», ανέφερε.\nΜέχρι 63 λεπτά το βαμβάκι, πού κυμαίνονται οι πρώτες στρεμματικές αποδόσεις\n16/09/2021 12:24 μμ\nΣε περιορισμένα κομμάτια ξεκίνησε η συγκομιδή, με τις τιμές να έχουν δυναμική.\nΣτο 5% με 10% των χωραφιών με βαμβάκια έχει προχωρήσει η συγκομιδή κι αυτό στις πιο νότιες ζώνες καλλιέργειας.\nΣτην Καρδίτσα για παράδειγμα, όπως ανέφερε στον ΑγροΤύπο ο βαμβακοπαραγωγός Βασίλης Γιαννάκος, που είναι και πρόεδρος στον ΤΟΕΒ Τιτανίου, η συγκομιδή ξεκίνησε από τα βαμβακοχώραφα που είναι ελλιπώς ποτισμένα. Αυτά είναι ελάχιστα όμως, με τις αποδόσεις ανά στρέμμα, να κυμαίνονται σε ικανοποιητικά επίπεδα τηρουμένων των αναλογιών, της τάξεως των 250-350 κιλών το στρέμμα, όπως μας εξήγησε ο κ. Γιαννάκος. Όσον αφορά στις τιμές, όπως μας λέει ο κ. Γιαννάκος, φαίνεται παίζουν στα 60 λεπτά, συν 3 επιπλέον ως μπόνους ποιοτικών ποικιλιών.\nΟ κ. Σάκης Τσίντζας τώρα αγρότης από το Προάστιο Καρδίτσας τόνισε στον ΑγροΤύπο ότι δεν έχουν ξεκινήσει τα μαζέματα. Σύμφωνα με τον ίδιο, μέχρι πριν δυο τρεις μέρες ακούγονταν τιμές στα 57-58 λεπτά, συν τα μπόνους, αλλά τώρα η τιμή που συζητείται είναι στα 60 λεπτά, συν 2-3 για μπόνους ποικιλίας. Σημειωτέον ότι τα έξοδα μεταφοράς του βαμβακιού στην πόρτα του εκκοκκιστηρίου ποικίλουν, αλλά λίγοι είναι οι αγρότες που μπορούν να κάνουν μόνοι τους τη μεταφορά αυτή. Η μεταφορά στοιχίζει έως και 5 λεπτά το κιλό, ανάλογα την απόσταση χωραφιού - εκκοκκιστηρίου, μας εξήγησε ο Γιάννης Βάγκος, βαμβακοπαραγωγός από τη Λιβαδειά. Όπως προσθέτει ο κ. Τσίντζας στον ΑγροΤύπο, πρόβλημα από τα σκουλήκια δεν είχε φέτος στο Προάστιο, με τους περισσότερους όμως παραγωγούς να κάνουν έως και δυο προληπτικούς ψεκασμούς. Σε σχέση με το φόβο για τις επιπτώσεις στις αποδόσεις από τον καύσωνα, ο κ. Τσίντζας μας λέει ότι δεν έχει ακόμα ξεκαθαρίσει αν θα υπάρχει επίπτωση στο ειδικό βάρος. Στην περιοχή της Καρδίτσας αγοράζουν κυρίως πέντε εκκοκκιστές βαμβάκι, προσθέτει ο ίδιος.\nΣτην Λιβαδειά τώρα όπως δήλωσε στον ΑγροΤύπο ο κ. Γιάννης Βάγκος, η συλλογή έχει προχωρήσει μόλις στο 5%. «Βοιωτοί εκκοκκιστές δίνουν στη Λαμία για το βαμβάκι ήδη 62 λεπτά στους παραγωγούς, οπότε ενδιαφέρον θα έχει να δούμε τι τιμές θα δώσουν εντός Βοιωτίας», σχολιάζει ο κ. Βάγκος. Σύμφωνα με τον ίδιο, στα πρώτα βαμβάκια που μαζεύονται, οι στρεμματικές αγγίζουν τα 370 κιλά.\nΣυγκομιδή βάμβακος, όπως έγκαιρα έγραψε ο ΑγροΤύπος, έχει ξεκινήσει δειλά-δειλά και στο νομό Τρικάλων.\nΣτην περιοχή από την Αλεξανδρούπολη έως την Ορεστιάδα, τέλος, η συγκομιδή δεν έχει ακόμα ξεκινήσει στο βαμβάκι. Όπως αναφέρει ο πρόεδρος της ΕΑΣ Ορεστιάδας Λάμπης Κουμπρίδης στον ΑγροΤύπο, τα ξηρικά είναι ανοιχτά σε ποσοστό 50% και η συγκομιδή θα αρχίσει σε 15 ημέρες περίπου. Στα υπόλοιπα πρέπει να αναμένεται ακόμα πιο μετά.\nΌχι Λιβανού σε κορονοενίσχυση στο βαμβάκι και ένταξη στο ΚΟΜΦΟΥΖΙΟ την τρέχουσα περίοδο\n14/09/2021 10:11 πμ\nΌχι του υπουργού κ. Λιβανού στην ενίσχυση της παραγωγής βάμβακος του 2020 λόγω κορωνοϊού, παρά το γεγονός ότι ο ίδιος αναγνωρίζει ότι η απώλεια εισοδήματος των καλλιεργητών ήταν τουλάχιστον της τάξεως του 6,8%, με βάση τα στοιχεία που κατέθεσε στη Βουλή.\nΑυτό τόνισε ο υπουργός ΑΑΤ απαντώντας σε Επίκαιρη Ερώτηση του βουλευτή Λάρισας και πρώην υφυπουργού του ΣΥΡΙΖΑ κ. Βασίλη Κόκκαλη.\nΕπίσης ανέφερε ότι για την τρέχουσα προγραμματική περίοδο δεν υπάρχει διαθεσιμότητα κονδυλίων για ένταξη του βαμβακιού στο πρόγραμμα ΚΟΜΦΟΥΖΙΟ αλλά άφησε κάποιο παράθυρο για να γίνει αυτό στην επόμενη περίοδο.\nΣημεία από την απάντηση του ΥΠΑΑΤ κ. Σπήλιου Λιβανού:\nΜιλάτε για απώλεια εισοδήματος της τάξεως του 30-35% λόγω χαμηλών τιμών. Σας καταθέτω το Ενημερωτικό Σημείωμα της αρμόδιας υπηρεσίας του ΥΠΑΑΤ όπου σαφώς προκύπτει ότι από το 2016 έως το 2020 η τιμή του βαμβακιού κυμαίνεται στα ίδια περίπου επίπεδα με μικρές αποκλίσεις.\nΣυγκεκριμένα η μείωση για το 2020 σε σχέση με την προηγούμενη χρονιά είναι της τάξεως του 6,8%\nΜιας χρονιάς που είχαμε τον ΙΑΝΟ και για τον οποίο οι βαμβακοκαλλιεργητές έλαβαν άμεσα από τον ΕΛΓΑ 23,4 εκ. ευρώ.\nΗ ομάδα εργασίας που συστάθηκε από το ΥΠΑΑΤ με σκοπό να αναζητηθούν λύσεις στα ζητήματα του κλάδου δεν έχει συνεδριάσει μία μόνο φορά στις 7/7/2019, που αναφέρετε στην ερώτησή σας.\nΕπακολούθησαν δύο άλλες συνεδριάσεις, συγκεκριμένα στις 10/11/2020 και στις 03/06/2021.\nΣτην τελευταία της συνεδρίαση παρέδωσε τις προτάσεις της επί της «Εθνικής Στρατηγικής για την Καλλιέργεια, Μεταποίηση και Εμπορία Βαμβακιού στην Ελλάδα»\nΈχει αναρτηθεί σε διαβούλευση για να ακουστούν όλες οι απόψεις.\nΣήμερα μάλιστα η συγκεκριμένη ομάδα εργασίας έχει ανανεωμένη σύνθεση και πρόκειται να πραγματοποιεί τουλάχιστον 4 συνεδριάσεις ανά έτος\nΈνταξη βαμβακιού στα προγράμματα AGRO 2: Καταφέραμε να εξασφαλίσουμε την ένταξη του βαμβακιού του AGRO 2 στο Μέτρο 3.1 της τρέχουσας προγραμματικής περιόδου του ΠΑΑ (εντός του 2022) με προϋπολογισμό 40 εκ ευρώ, κάτι το οποίο δεν κάνατε εσείς.\nΚΟΜΦΟΥΖΙΟ: Για την τρέχουσα προγραμματική περίοδο δεν υπάρχει διαθεσιμότητα κονδυλίων. Εξετάζεται όμως να τρέξει αυτό το «πράσινο» μέτρο και για το βαμβάκι στην επόμενη προγραμματική περίοδο.\nΕνίσχυση ελέγχου ποσοστού ξένων υλών: Θέλουμε να επενδύσουμε στην καλή ποιότητα του βαμβακιού και πάνω σε αυτήν θέλουμε να χτίσουμε τη στρατηγική μας. Αυτό αποδεικνύεται και από τις επιτυχημένες προσπάθειες και συμφωνίες του ΕΛΓΟ - ΔΗΜΗΤΡΑ. Το θέμα της καθαρότητας του βαμβακιού αφορά τους εκοκκιστές.\nΤηλεσκοπικοί έλεγχοι: Έχουμε αυξήσει το ποσοστό ελέγχου κάνοντας χρήση των σύγχρονων τεχνολογικών δυνατοτήτων, με στόχο να φθάσει στο 100% για όλα τα καθεστώτα ενίσχυσης.\nΑναπλήρωση χαμένου εισοδήματος λόγω Covid: Οι βαμβακοκαλλιεργητές επωφελήθηκαν από ενισχύσεις που δόθηκαν μέσω του ΥΠΟΙΚ (επιστρεπτέες προκαταβολές). Συγκεκριμένα, το σύνολο του ποσού που δόθηκε ως επιστρεπτέα προκαταβολή στους παραγωγούς βαμβακιού είναι 47.656.815 ευρώ (βέβαια αυτές δόθηκαν σε όλους τους επαγγελματίες).\nΕφαρμογή της απόφασης για τις αγοραπωλησίες βάμβακος: Εφαρμόζεται η ανωτέρω υπουργική απόφαση, η οποία, μάλιστα, είναι εν ισχύ. Καταθέτω στα πρακτικά δύο ανακοινώσεις, μία της Διεπαγγελματικής Οργάνωσης Βάμβακος και μία της Πανελλήνιας Ένωσης Εκκοκκιστών και Εξαγωγέων Βάμβακος, που αναφέρονται στην εφαρμογή της.\nΚύριε Κόκκαλη, αναγνωρίζουμε την συμβολή της βαμβακοκαλλιέργειας στην οικονομία της χώρας και θα συνεχίσουμε να προσφέρουμε την απαραίτητη στήριξη.\nΣε δημόσια διαβούλευση από ΥπΑΑΤ η εθνική στρατηγική για το βαμβάκι\n13/09/2021 01:22 μμ\nΣε δημόσια διαβούλευση, έως τις 28 Σεπτεμβρίου 2021, τίθεται από το ΥπΑΑΤ η εθνική στρατηγική για την καλλιέργεια, την μεταποίηση και την εμπορία του βαμβακιού στη χώρα μας.\nΣτο πλαίσιο της επίτευξης μιας βιώσιμης και συνεχούς ανάπτυξής του, η Ομάδα Εργασίας Βάμβακος του ΥπΑΑΤ, όπου μετέχουν αρμόδιοι υπηρεσιακοί παράγοντες και η Διεπαγγελματική Οργάνωση Βάμβακος, μέσω του καθορισμού συγκεκριμένων στόχων και της περιγραφής μέτρων, διαμόρφωσε την Εθνική Στρατηγική για την καλλιέργεια, μεταποίηση και εμπορία βαμβακιού στην Ελλάδα.\nΗ στρατηγική αφορά:\n1) Βελτίωση των οικονομικών δεδομένων της βαμβακοκαλλιέργειας,\n2) Βελτίωση της ανταγωνιστικότητας του κλάδου μεταποίησης του βάμβακος,\n3) Βελτίωση της ποιότητας και η δημιουργία «ταυτότητας» του Ελληνικού βάμβακος,\n4) Ανάδειξη των φιλοπεριβαλλοντικών χαρακτηριστικών του τρόπου παραγωγής του βάμβακος\n5) Διατήρηση και η διασφάλιση της στήριξης της ΚΑΠ για το βαμβάκι.\nΤα μέσα/μέτρα (ανά στόχο):\nΤα μέσα/μέτρα επίτευξης των στόχων της μακροχρόνιας εθνικής στρατηγικής 2019-2029 στον τομέα του βάμβακος:\n1ος στόχος: Η βελτίωση των οικονομικών δεδομένων της βαμβακοκαλλιέργειας\n2ος στόχος: Η βελτίωση της ανταγωνιστικότητας του κλάδου μεταποίησης του βάμβακος\n3ος στόχος: Η βελτίωση της ποιότητας και η δημιουργία «ταυτότητας» του Ελληνικού βάμβακος\n4ος στόχος: Η ανάδειξη των φιλοπεριβαλλοντικών χαρακτηριστικών του τρόπου παραγωγής του βάμβακος\n5ος στόχος: Η διατήρηση και η διασφάλιση των πόρων της ΚΑΠ για το βαμβάκι\nΔείτε τη διαβούλευση και υποβάλλεται τα σχόλια (εδώ)\nΚουρεμένες αποδόσεις βάμβακος βλέπει το USDA για Ελλάδα, μείωση αποθεμάτων διεθνώς\n13/09/2021 01:00 μμ\nΤην έκθεση μηνός Σεπτεμβρίου δημοσιοποίησε στις 10 του μήνα, το υπουργείο Γεωργίας των ΗΠΑ (USDA).\nΤο βασικό συμπέρασμά της είναι πως παγκοσμίως στο τέλος της σεζόν μειώνονται τα τελικά απόθέματα έτι περαιτέρω, σε σύγκριση με την ανακοίνωση Αυγούστου, λόγω αύξησης της κατανάλωσης σε χώρες, όπως το Πακιστάν, το Μπαγκλαντές, η Βραζιλία και η Τουρκία.\nΣτις ΗΠΑ οι στρεμματικές προβλέπονται αυξημένες, ενώ στην Ελλάδα, το USDA, δίνει μικρότερη παραγωγή λόγω των κουρεμένων αποδόσεων, σε σύγκριση με εκείνες που προέβλεπε τον Αύγουστο.\nΌπως αναφέρει το USDA, οι εξαγωγές των ΗΠΑ το 2020-2021 ήταν οι υψηλότερες της τελευταίας δεκαπενταετίας. Η Κίνα επισκίασε το Βιετνάμ ως μεγαλύτερος προορισμός για το βαμβάκι των ΗΠΑ για πρώτη φορά μετά από έξι χρόνια.\nΓια τη νέα σεζόν το USDA αναφέρει πως οι χαμηλότερες εσοδείες σε Ινδία, Τόγκο, Ελλάδα και Μπενίν αντισταθμίζουν τις μεγαλύτερες εσοδείες βάμβακος σε Ηνωμένες Πολιτείες, Αυστραλία και Αργεντινή. Η χρήση αυξάνει ελαφρώς με υψηλότερη αύξηση κατανάλωσης σε Πακιστάν, Μπαγκλαντές, Τουρκία και Βραζιλία, ενώ μειώνεται ελαφρώς στο Βιετνάμ.\nΛιούτας κατά Φωτεινού για τις τιμές βάμβακος, στα κόκκινα και η τιμή του βαμβακόσπορου\n07/09/2021 10:34 πμ\nΑιχμές από τον πρόεδρο της ΕΑΣ Τρικάλων για τις δηλώσεις Φωτεινού.\nΑντιδράσεις από τον βαμβακοπαραγωγικό κόσμο πυροδοτούν οι δηλώσεις του προέδρου της Διεπαγγελματικής Οργάνωσης Βάμβακος (ΔΟΒ) Ε. Φωτεινού, σχετικά με τις τιμές στο βαμβάκι.\nΈτσι, ο πρόεδρος της ΕΑΣ Τρικάλων, κ. Αχ. Λιούτας για παράδειγμα, μιλώντας στον ΑγροΤύπο και απευθυνόμενος στον πρόεδρο της Διεπαγγελματικής Βάμβακος, διερωτάται πως μια μέρα πριν αρκετά εκκοκκιστήρια έκλειναν προ-πωλήσεις του προϊόντος με τιμή παραγωγού στα 60 και 61 λεπτά το κιλό και την... επόμενη ο πρόεδρος της Διεπαγγελματικής κάνει λόγο για τιμές από... 54 έως 60 λεπτά. Αλλά και πολλοί βαμβακοπαραγωγοί αναρωτιούνται από... πού ορμώμενος ο κ. Φωτεινός κάνει λόγο για τόσο χαμηλή τιμή, ενώ οι διεθνείς τιμές καλπάζουν. Τέλος ο κ. Λιούτας εκτιμά πως οι τιμές παραγωγού φέτος στο βαμβάκι, θα ξεκινήσουν πολύ πιο πάνω από τα 60 λεπτά το κιλό.\nΣτα κόκκινα και η τιμή του βαμβακόσπορου\nΣημειωτέον ότι... τρελή πορεία ακολουθεί εν τω μεταξύ και η τιμή του βαμβακόσπορου που χρησιμοποιείται για τροφή στα ζώα. Ενδεικτικά, πρόπερσι, ο σπόρος τιμώνταν στα 14 λεπτά το κιλό και πέρσι 18 λεπτά το κιλό. Την Δευτέρα μια εξαγωγή σπόρου από την Λάρισα για Ιταλία έγινε με τιμή στα... 34 λεπτά ανά κιλό, οπότε από κει και μόνο καταλαβαίνει κανείς, την δυναμική που έχει φέτος το βαμβάκι...\nΕ. Φωτεινός: Πρώτες τιμές 54 έως 60 λεπτά στα βαμβάκια, καλή ποιότητα σταθερή ποσότητα\n06/09/2021 10:57 πμ\nKαλή ποιοτικά χρονιά στο βαμβάκι είναι η φετινή, ανέφερε στον ΑγροΤύπο ο βαμβακοπαραγωγός και πρόεδρος της Διεπαγγελματικής Οργάνωσης Βάμβακος (ΔΟΒ) κ. Ευθύμιος Φωτεινός.\nΚαι προσθέτει: «Οι καιρικές συνθήκες βοήθησαν μέχρι στιγμής την καλλιέργεια. Θα έχουμε μια πολύ καλή ποιότητα. Κάποια προβλήματα με το ρόδινο σκουλήκι είναι μεμονωμένα και αφορούν συγκεκριμένες περιοχές. Ποσοτικά η φετινή παραγωγή βαμβακιού θα κυμανθεί στα ίδια με τα περσινά επίπεδα.\nΑυτή την εποχή οι διεθνείς τιμές κυμαίνονται από 54 έως 60 λεπτά το κιλό. Πέρσι το άνοιγμα των τιμών ήταν από 42 έως 43 λεπτά. Αυτό σημαίνει ότι έχουμε ένα καλό ξεκίνημα σε σχέση με πέρσι. Η παγκόσμια αγορά βάμβακος φαίνεται να έχει επανέλθει στα προ πανδημίας επίπεδα και ακολουθεί ανοδική πορεία, όπως συμβαίνει με τα σιτηρά.\nΕπίσης οι Έλληνες εκκοκιστές βλέποντας να υπάρχουν προβλήματα με την ισοτιμία της τουρκικής λίρας άρχισαν να «κοιτούν» νέες αγορές προς Ευρώπη και τρίτες χώρες.\nΤα προσυμβόλαια ξεκίνησαν να υπογράφονται από τον περασμένο Μάρτιο. Αυτή την εποχή οι τιμές τους είναι λίγο χαμηλότερες σε σχέση με τις τρέχουσες διεθνείς τιμές. Τα μπόνους ποιότητας και υγρασίας όμως αναμένεται να εξισοροπήσουν την τιμή παραγωγού. Εκτιμώ ότι φέτος θα είναι μια καλή χρονιά για το βαμβάκι».\nΠολύ πάνω από τα 60 λεπτά θα πληρωθούν τα πρώτα βαμβάκια των Τρικάλων\n06/09/2021 10:28 πμ\nΑπό τα χωριά Κρηνίτσα και Ταξιάρχης των Τρικάλων ξεκίνησε η συγκομιδή βάμβακος, πώς πήγαν οι αποδόσεις.\nΑπό το νομό Τρικάλων και συγκεκριμένα τα χωριά Κρηνίτσα και Ταξιάρχης, ξεκίνησε η συγκομιδή βάμβακος. Τα πρώτα αυτά, πολύ ποιοτικά βαμβάκια παρέδωσαν οι αγρότες στην Ένωση Αγροτικών Συνεταιρισμών Τρικάλων. Οι αποδόσεις τους δεν ξεπέρασαν τα 300 κιλά το στρέμμα, στο πρώτο χέρι, αλλά όπως μας είπαν από την Ένωση Τρικάλων, με το δεύτερο χέρι, ίσως φθάσουν και τα 400 κιλά το στρέμμα.\nΗ τιμή που παρέδωσαν οι συνεργαζόμενοι εδώ και πολλά χρόνια με την τοπική ΕΑΣ αγρότες, δεν έχει καθοριστεί ακόμα, κάτι που αναμένεται να γίνει αφού συνεδριάσει το ΔΣ της ΕΑΣ Τρικάλων, για να συνεκτιμήσει τις αποδόσεις, την ποιότητα κ.λπ. Οι παραγωγοί πάντως είναι σίγουροι πως θα πληρωθούν τα συγκεκριμένα βαμβάκια σε τιμές, αρκετά πάνω από τα 60 λεπτά το κιλό.\nΣημειωτέον ότι τα βαμβάκια στα Τρίκαλα είναι εξαιρετικής ποιότητας φέτος, καθώς οι παραγωγοί, βλέποντας το καλό εμπορικό κλίμα, επένδυσαν αρκετά στις καλλιέργειές τους. Σύμφωνα με στοιχεία της ΕΑΣ Τρικάλων, στο νομό Τρικάλων, καλλιεργούνται φέτος 97.000 στρέμματα, αντί 93.000 πέρσι, δηλαδή καταγράφεται μια αύξηση, σε αντίθεση με άλλες ζώνες της χώρας.\nΌπως έχει γράψει ο ΑγροΤύπος, στο νομό Βοιωτίας, όπως μας είπε ο βαμβακοπαραγωγός Γιάννης Βάγκος, οι πρώτες συζητήσεις των παραγωγών για την τιμή στο βαμβάκι, αφορούν τα 63 λεπτά το κιλό.\nΑΣ Μεσολογγίου: Μετρητοίς το βαμβάκι μετά το deal με Κλωστοϋφαντουργία Ναυπάκτου\n03/09/2021 11:44 πμ\nΜετά τις 15 του μήνα αρχίζει συγκομιδή του βάμβακος στην Αιτωλοακαρνανία, όπου φέτος καλλιεργούνται περί τα 15.000 στρέμματα.\nΗ Κλωστοϋφαντουργία Ναυπάκτου ΑΒΕΕ ξεκινά για τη φετινή εκκοκκιστική περίοδο συνεργασία με τον Αγροτικό Συνεταιρισμό Μεσολογγίου-Ναυπακτίας «Η Ένωση», σύμφωνα και με σχετική ανακοίνωση. Η Κλωστοϋφαντουργία Ναυπάκτου θα παραλαμβάνει σύσπορο βαμβάκι στις εγκαταστάσεις της Ένωσης στο Εκκοκκιστήριο του Νεοχωρίου και στις αποθήκες του Ευηνοχωρίου και η Ένωση θα το εκκοκκίζει για λογαριασμό της.\n«Η πληρωμή θα γίνεται μετρητοίς, από την Κλωστοϋφαντουργία Ναυπάκτου, στο πλαίσιο της προσπάθειας, που καταβάλλεται για την στήριξη του προϊόντος και των παραγωγών του στην περιοχή», δήλωσε μιλώντας στον ΑγροΤύπο, ο προιστάμενος εμπορίας, αλλά και του εκκοκκιστηρίου της Ένωσης Μεσολογγίου, κ. Βαγγέλης Μπάκας.\n«Η συνεργασία αυτή αποτελεί το πρώτο βήμα της προσπάθειάς μας για την ποιοτική αναβάθμιση του προϊόντος και την αύξηση της βαμβακοκαλλιέργειας στην Αιτωλοακαρνανία», τονίζεται στην ανακοίνωση της ΕΑΣ.\nΣημειωτέον ότι στην Αιτωλοακαρνανία καλλιεργούνται φέτος περί τα 15.000 στρέμματα με βαμβάκι. Σύμφωνα με τον κ. Μπάκα, οι καλλιέργειες πάνε πολύ καλά, όμως υπάρχει μια ανησυχία, για επιπτώσεις από τον καύσωνα στις στρεμματικές αποδόσεις. Η συγκομιδή αναμένεται να ξεκινήσει στην περιοχή από τις Οινιάδες (Κατοχή, Νεοχώρι) κι όπως σημειώνει ο κ. Μπάκας, εξ όψεως τα βαμβάκια φαίνονται σήμερα πολύ καλά.\nΑναμένονται εξελίξεις στα διοικητικά\nΜε προσωρινή εξάλλου διοίκηση πορεύεται ο ΑΣ Μεσολογγίου, όπως έχει γράψει πρώτος ο ΑγροΤύπος. Πρόεδρος είναι ο κ. Παναγιώτης Γραμμένος και γίνονται προσπάθειες, ώστε να ξεπεραστούν τα προβλήματα που παρουσιάστηκαν το περασμένο διάστημα.\nΜε την υπ’ αριθ.13/30-8-2021 απόφαση του Διοικητικού Συμβουλίου, ο Αγροτικός Συνεταιρισμός Μεσολογγίου - Ναυπακτίας καλεί τα μέλη του σε έκτακτη Γενική Συνέλευση που θα γίνει, ημέρα Κυριακή 12 Σεπτεμβρίου 2021 και ώρα 10:30 π.μ. στα κεντρικά γραφεία του Συνεταιρισμού στο Μεσολόγγι (Ναυπάκτου 35).\nΤα θέματα της ημερήσιας διάταξης είναι τα εξής:\n-Ενημέρωση για την οικονομική κατάσταση του Αγροτικού Συνεταιρισμού\n-Ενημέρωση της Έκτακτης Γενικής Συνέλευσης και λήψη απόφασης για σύναψη νέας συμφωνίας ρύθμισης χρεών με την INTRUM/ΤΡΑΠΕΖΑ ΠΕΙΡΑΙΩΣ.\n-Διάφορα θέματα - Ανακοινώσεις.\n«Σε περίπτωση μη απαρτίας η Έκτακτη Γενική Συνέλευση θα επαναληφθεί, χωρίς νέα πρόσκληση, στις 19 Σεπτεμβρίου 2021, ημέρα Κυριακή, στο ίδιο μέρος, την ίδια ώρα και με τα ίδια ως άνω θέματα ημερήσιας διάταξης», καταλήγει η ανακοίνωση της Ένωσης Μεσολογγίου, που αναζητεί συμφωνία με την INTRUM/ΠΕΙΡΑΙΩΣ για τα χρέη της, που δεν είναι και πολλά, τη στιγμή μάλιστα που ο τζίρος της κυμαίνεται στα 10 εκατ. ευρώ περίπου, ενώ διαθέτει πύλη ΟΣΔΕ με 8.000 δηλώσεις, εκκοκκιστήριο, αποθήκες, γραφεία, εργοστάσιο τυποποίησης ελιάς, νέα γραμμή παραγωγής ελαιολάδου, επτά καταστήματα εφοδίων κ.λπ.\nΠέριξ των 60 λεπτών οι πρώτες κρούσεις στο βαμβάκι, πιο νωρίς φέτος η συγκομιδή\n01/09/2021 11:18 πμ\nΦόβοι για επιπτώσεις από τον καύσωνα στις στρεμματικές αποδόσεις.\nΜε το καλό κλίμα των εμπορικών τιμών, αναμένεται να μπουν στο χωράφι για το μάζεμα οι συλλεκτικές μηχανές. Στα πιο πρώιμα βαμβάκια η έναρξη της συγκομιδής αναμένεται γύρω στις 20 Σεπτεμβρίου, αλλά ο κύριος όγκος πάει για πιο μετά. Γενικά πάντως λόγω των συνθηκών παρατεταμένου καύσωνα, η παραγωγή αναμένεται πιο πρώιμη. Όσον αφορά στις αποδόσεις, στα ποτιστικά χωράφια δεν αναμένουν μεγάλες απώλειες οι αγρότες, όμως στα ξηρικά, η κατάσταση είναι δύσκολη.\nΦοβούνται μεγάλες απώλειες λόγω καύσωνα σε Λάρισα και Βοιωτία\nΟ κ. Βάιος Κυριτσάκας καλλιεργεί 300 στρέμματα με βαμβάκι στην περιοχή της Τερψιθέας Λάρισας. Όπως δήλωσε μιλώντας στον ΑγροΤύπο: «η παραγωγή φέτος είναι πιο πρώιμη από πέρσι. Εκτιμώ πως τα πιο πρώιμα, θα αρχίσουμε να τα μαζεύουμε γύρω στις 20 Σεπτεμβρίου, ενώ ο κύριος όγκος θα μαζευτεί πιο μετά. Φέτος, με την προσδοκία των καλών εμπορικών τιμών, οι περισσότεροι βαμβακοπαραγωγοί επενδύσαμε στις καλλιέργειες και τις φροντίσαμε σε πολύ καλό επίπεδο, με ψεκασμούς κ.λπ. Ο καύσωνας ενδεχομένως να έχει σημαντικές επιπτώσεις στις στρεμματικές αποδόσεις, αλλά αυτό θα φανεί στην πορεία περισσότερο. Πέρσι, η απόδοσή μου ήταν στα 400 κιλά, ενώ πρόπερσι στα 550 κιλά. Φέτος είναι νωρίς ακόμα. Ζήτηση για το προϊόν υπάρχει έντονη και ορισμένοι αγρότες έχουν ήδη κλείσει συμφωνίες με πολύ καλύτερες τιμές από πέρσι».\nΑισιόδοξος για την πορεία της τιμής στο βαμβάκι εμφανίζεται από την πλευρά του ο πρόεδρος του Αγροτικού Συνεταιρισμού Ορχομενού, κ. Βασίλης Τσαγαλάς. Όπως εξηγεί στον ΑγροΤύπο, οι πρώτες κρούσεις είναι για τιμές γύρω στα 56-57 λεπτά το κιλό, με τον ίδιο να υπενθυμίζει πως ο Συνεταιρισμός Ορχομενού κάθε χρόνο μέσω της συμφωνίας που διατηρεί με τα εκκοκκιστήρια Μίχα, δίνει στον παραγωγό την υψηλότερη τιμή της αγοράς, της τάξης των 6 λεπτών παραπάνω από την ισχύουσα στην αγορά. Έτσι, όπως προσθέτει, αν η αγορά κινηθεί στα 57 λεπτά ο ΑΣ Ορχομενού θα εξασφαλίσει τιμή 63 λεπτά ανά κιλό. Κάθε χρόνο ο ΑΣ Ορχομένου πουλάει γύρω στους 2.500 τόνους βαμβάκι, αλλά φέτος, σύμφωνα με τον κ. Τσαγαλά, επικρατεί προβληματισμός, για τις τελικές αποδόσεις, αφού ενδέχεται να υπάρξουν απώλειες από τον καύσωνα και τις παρατεταμένα υψηλές θερμοκρασίες, που διήρκεσαν στην περιοχή, ένα μήνα. Ο κ. Τσαγαλάς τονίζει πως σε άλλες περιοχές με επάρκεια νερού, ίσως να μην υπάρχουν επιπτώσεις, όσον αφορά όμως τη Βοιωτία, η άρδευση ήταν προβληματική το καλοκαίρι, με αποτέλεσμα οι καλλιέργειες να μην ποτιστούν, όπως θα έπρεπε.\nΜε 63 λεπτά οι πρώτες κρούσεις, λέει ο Βοιωτός Γιάννης Βάγκος\nΑκόμα πιο αισιόδοξος εμφανίζεται όσον αφορά κυρίως τις εμπορικές τιμές του προϊόντος, ο κ. Γιάννης Βάγκος, παραγωγός βάμβακος, από την περιοχή της Λιβαδειάς. Σύμφωνα με όσα ανέφερε ο ίδιος στον ΑγροΤύπο, οι πρώτες κρούσεις στην περιοχή, αφορούν τιμές έως 63 λεπτά ανά κιλό.\nΙκανοποιητικά εξελίσσεται η καλλιέργεια σε Καρδίτσα και Σέρρες\nΟ κ. Βασίλης Γιαννάκος, πρόεδρος του ΤΟΕΒ Τιτανίου, μέλος του Διοικητικού Συμβουλίου της Διεπαγγελματικής Βάμβακος, αλλά και παραγωγός με 200 στρέμματα δήλωσε στον ΑγροΤύπο τα εξής: «η καλλιέργεια εξελίσσεται εξαιρετικά. Μια πρώτη εικόνα δείχνει ότι οι παραγωγές θα είναι πολύ καλές, οι δε τιμές θα κυμανθούν γύρω στα 60 λεπτά το κιλό. Η συγκομιδή υπολογίζουμε ότι θα αρχίσει από τις 20 Σεπτεμβρίου δειλά-δειλά, πάντα αναλόγως των καιρικών συνθηκών, που ελπίζουμε να είναι θετικές. Ζημιές από χαλάζι έχουν σημειωθεί σε βαμβακοχώραφα του Παλαμά, της Καρδίτσας και των Σοφάδων. Επίσης παρατηρήθηκαν προβλήματα από έλλειψη νερού στο δήμο Παλαμά και ιδίως στην Περιφερειακή Ενότητα Φύλλου. Όσον αφορά στο πράσινο σκουλήκι, οι όποιες μικρές ενδείξεις αντιμετωπίστηκαν έγκαιρα με τα κατάλληλα σκευάσματα».\nΟ κ. Στέργιος Λίτος, βαμβακοπαραγωγός από τη Νιγρίτα Σερρών δήλωσε μιλώντας στον ΑγροΤύπο τα εξής: «τα βαμβάκια τα ποτιστικά είναι σε εξαιρετική κατάσταση και εφόσον έχουν γίνει όλες οι καλλιεργητικές φροντίδες από τους παραγωγούς, αναμένονται πολύ υψηλές αποδόσεις. Στα ξηρικά η κατάσταση δεν είναι καλή λόγω του καύσωνα. Κανονικά η συγκομιδή θα άρχιζε αρχές Οκτωβρίου, αλλά φέτος ίσως αρχίσει νωρίτερα. Οι τιμές ακούγεται ότι θα είναι πολύ πιο υψηλές από πέρσι. Οι πιο πολλοί παραγωγοί λόγω προσδοκιών για καλή τιμή, έχουν κάνει όλες τις ενδεδειγμένες φροντίδες και δεν υπάρχουν προβλήματα από το σκουλήκι κ.λπ.».\nΣίγουρο το 60άρι, λέει ο Λάμπης Κουμπρίδης από την Ορεστιάδα\nΣχετικά ικανοποιητικά εξελίσσεται η καλλιέργεια βάμβακος στον Έβρο. Όπως αναφέρει ο πρόεδρος του Αγροτικού Συνεταιρισμού Ορεστιάδας, κ. Λάμπης Κουμπρίδης, μιλώντας στον ΑγροΤύπο, «φέτος είμαστε πιο όψιμοι από άλλες χρονιές, λόγω των προβλημάτων που αντιμετωπίσαμε στην σπορά. Μια κανονική χρονιά, οι αποδόσεις στον Έβρο, που έχει ποτιστικά, αλλά και ξηρικά βαμβάκια, μπορεί να φτάνουν και τα 450 κιλά το στρέμμα. Φέτος λόγω των αντίξοων καιρικών συνθηκών, θα είναι πιο χαμηλές». Ο κ. Κουμπρίδης τέλος εκτιμά πως η τιμή παραγωγού θα παίξει σίγουρα στα 58 με 60 λεπτά ανά κιλό.\nΜεγάλες επενδύσεις και αύξηση εξαγωγών για το βαμβάκι του Ουζμπεκιστάν\n25/08/2021 04:33 μμ\nΑυξημένες είναι το τελευταίο διάστημα οι εξαγωγές βαμβακιού του Ουζμπεκιστάν.\nΤο Ουζμπεκιστάν είναι ο δεύτερος μεγαλύτερος εξαγωγέας βαμβακιού στον κόσμο και η έκτη μεγαλύτερος παραγωγός χώρα, σύμφωνα με τα στοιχεία της Διεθνούς Συμβουλευτικής Επιτροπής Βαμβακιού (ICAC).\nΗ αύξηση αυτή οφείλεται σε κυβερνητικές πρωτοβουλίες που υπήρξαν για να εξαλειφθεί η καταναγκαστική εργασία των παιδιών στη συγκομιδή βάμβακος. Σύμφωνα με έκθεση που δημοσιοποίησε, στις αρχές του 2021, ο Διεθνής Οργανισμός Εργασίας (ILO), η καταναγκαστική εργασία παιδιών έχει εξαλειφθεί από τις δραστηριότητες βαμβακιού του Ουζμπεκιστάν. Αυτό είχε σαν αποτέλεσμα να αυξηθούν οι εμπορικές συμφωνίες του βαμβακιού της χώρας με τη διεθνή αγορά.\nΟι μέσες μηνιαίες εξαγωγές βαμβακιού του Ουζμπεκιστάν ήταν στα 15,93 εκατ. δολάρια το 2019, οι οποίες μειώθηκαν στα 3,69 εκατ. δολάρια το 2020. Από το πρώτο εξάμηνο του 2021 όμως άρχισαν να αυξάνουν για να φτάσουν τον μηνιαίο μέσο όρο των 16,88 εκατ. δολαρίων. Διεθνείς αναλυτές εκτιμούν ότι οι εξαγωγές αναμένεται να συνεχίσουν να αυξάνουν και στο δεύτερο εξάμηνο του έτους (κατά 68,21%) και να ανέλθουν στο μηνιαίο μέσο όρο των 28,40 εκατ. δολαρίων.\nΣτην αύξηση των εξαγωγών μεγάλο ρόλο παίζει και η αυξημένη ζήτηση που υπάρχει από το Πακιστάν επειδή φέτος είχε μικρή παραγωγή αλλά και προβλήματα με τις εισαγωγές βαμβακιού από Ινδία λόγω των μέτρων της πανδημίας. Να θυμίσουμε ότι οι κυβερνήσεις των δύο χωρών έχουν υπογράψει διμερή συμφωνία για ενίσχυση του εμπορίου.\nΕπίσης αντιπροσωπεία Ουζμπέκων έχει επισκεφτεί πρόσφατα το πακιστανικό λιμάνι του Γκουαντάρ, με στόχο να επιθεωρήσει τις εγκαταστάσεις του για να γίνεται από εκεί εξαγωγή του βάμβακος της χώρας τους προς τη διεθνή αγορά.\nΣτο μεταξύ, τον Ιούλιο του 2021, η Ένωση Πακιστανικής Υφαντουργίας (APTMA) υπέγραψε μνημόνιο συνεργασίας για την κατασκευή κλωστοϋφαντουργικού συγκροτήματος στο Ουζμπεκιστάν. Το εργοστάσιο θα χρησιμοποιεί βαμβάκι που θα παράγεται σε 300.000 στρέμματα καλλιέργειας στην χώρα. Θα κατασκευαστούν επίσης μονάδες νηματοποίησης, ύφανσης, επεξεργασίας και ένδυσης, με κόστος 100 εκατομμύρια δολάρια.\nΠάνω από 60 λεπτά οι προπωλήσεις για το βαμβάκι με εξαιρετικές αποδόσεις\n24/08/2021 12:43 μμ\nΗ φετινή χρονιά αναμένεται πολύ ενθαρρυντική από άποψη απόδοσης και τιμής. Μέριμνα των παραγωγών εξ’ αρχής είναι η επίτευξη άριστης ποιότητας και με σύμμαχο τον καιρό, οι καλλιεργητικές πρακτικές γίνονται με μεγάλη ευλάβεια.\nΟ κ. Μπερτσιμάς Βασίλης, γεωπόνος στην περιοχή της Λαμίας, μας δίνει μία εικόνα για την μέχρι στιγμής καλλιέργεια του βαμβακιού. «Είμαστε στο τελικό στάδιο της καλλιέργειας και αναμένουμε συγκομιδή γύρω στις 15 Σεπτεμβρίου. Η εικόνα είναι πολύ καλή σε γενικές γραμμές καθώς ο θερμός καιρός ευνοεί την καλλιέργεια. Δεν έχουν ανοίξει τα καρύδια ακόμα και τα αποφυλλωτικά σκευάσματα θα χρησιμοποιηθούν από τους παραγωγούς στο τέλος του μήνα. Φέτος δεν υπήρχαν ιδιαίτερες προσβολές από πράσινο και ρόδινο σκουλήκι στην περιοχή αλλά κάποιοι παραγωγοί έχουν προχωρήσει σε προληπτικούς ψεκασμούς αφού φοβήθηκαν την τυχόν εξάπλωσή του. Μέχρι στιγμής το μόνο αρνητικό είναι το αυξημένο κόστος πετρελαίου λόγω των αυξημένων ποτισμάτων».\nΕπιπλέον, ο κ. Θανάσης Κούντριας, γεωπόνος στην περιοχή του Βόλου αναφέρει χαρακτηριστικά ότι «φαίνεται να είναι μία πολύ καλή χρονιά για το βαμβάκι και οι παραγωγοί αξίζει να επενδύσουν χρήματα για να πάρουν καλή παραγωγή και ποιότητα. Η καλλιέργεια έχει πάει λίγο πίσω, η χρονιά είναι πιο όψιμη συγκριτικά με άλλες χρονιές και για αυτό γίνονται ακόμα και τώρα ποτίσματα. Τα βαμβακόφυτα της περιοχής είναι άριστης ποιότητας αν και οι στρεμματικές εκτάσεις έχουν μειωθεί 5%-10% και συνολικά ανέρχονται σε 35.000 με 40.000 στρέμματα. Η περιφέρεια Μαγνησίας δεν είχε τις ακραία υψηλές θερμοκρασίες άλλων περιοχών και έτσι δεν επηρεάστηκαν αρνητικά τα φυτά. Σαφώς και σε περίπτωση πολύ υψηλών θερμοκρασιών θα είχαμε απώλεια παραγωγής».\n«Επίσης δεν είχαμε υψηλούς πληθυσμούς πράσινου σκουληκιού. Κάθε χρόνο συνήθως η πρώτη γενιά του εντόμου δεν μας απασχολεί καθώς οι πληθυσμοί είναι πολύ μικροί. Για τις γενιές που ακολουθούν, έχει γίνει ψεκασμός για τη δεύτερη στις 20-22 Ιουλίου και για την τρίτη στις 10 Αυγούστου με σκοπό να διασφαλιστεί η άριστη ποιότητα του προϊόντος. Παράλληλα έγιναν ψεκασμοί και για τον ρόδινο το οποίο εμφανίζεται ελαφρώς αυξημένο. Τα τελευταία χρόνια πολλοί παραγωγοί δεν χρησιμοποιούν αποφυλλωτικά σκευάσματα για να μειώσουν το κόστος, με εξαίρεση στο σύσπορο, ωστόσο είναι σημαντικό να γίνουν και να εξασφαλιστεί η υψηλή ποιότητα. Ακούγεται ότι οι τιμές θα είναι πολύ ικανοποιητικές και θα ξεπεράσουν τα 60 λεπτά το κιλό», καταλήγει ο κ. Κούντριας.\nΟ κ. Στέργιος Γκιργκίρης, γεωπόνος στην περιοχή των Σερρών επιβεβαιώνει την πολύ καλή χρονιά για την καλλιέργεια του βαμβακιού. «Έχουν ολοκληρωθεί οι καλλιεργητικές φροντίδες που αναφέρονται στους ψεκασμούς και στα ποτίσματα για τα κύρια παραγωγικά χωράφια της περιοχής ενώ πλέον συνεχίζονται τα ποτίσματα σε κάποια εξωχώραφα». Όπως επισημαίνει «δεν πιστεύω να έχουμε αξιοσημείωτη απώλεια παραγωγής λόγω των υψηλών θερμοκρασιών αν και δεν μπορούμε να είμαστε ακόμα σίγουροι. Φέτος είχαμε ελαφρώς αυξημένες εντομολογικές προσβολές από αφίδες, πράσινο σκουλήκι, τετράνυχο κ.α. συγκριτικά με πέρσι ωστόσο οι παραγωγοί είναι ενημερωμένοι και έδρασαν εγκαίρως».\n«Ο κύριος όγκος συγκομιδής αναμένεται μέσα με τέλη Οκτωβρίου καθώς οι Σέρρες βρίσκονται σε υψηλότερο γεωγραφικό πλάτος από άλλες περιοχές. Αναμένουμε να συνεχιστούν οι ευνοϊκές καιρικές συνθήκες μέχρι του φθινοπώρου. Ο Σεπτέμβριος εδώ και πολλά χρόνια είναι ξερικός μήνας ωστόσο φοβόμαστε σε περίπτωση βροχοπτώσεων τον Οκτώβριο. Η αυξημένη ατμοσφαιρική υγρασία θα έχει καταστροφικές συνέπειες. Τον Σεπτέμβριο γίνεται συνήθως και ένας ψεκασμός αποφύλλωσης που μπορεί να συνδυαστεί και με κάποιο προϊόν ωρίμανσης σε περίπτωση που δεν έχει ανοίξει μεγάλο ποσοστό καρυδιών. Η χρονιά αρχικά φάνηκε ότι θα είναι όψιμη λόγω των βροχοπτώσεων που είχαμε τον Ιούνιο ωστόσο η παρατεταμένη ανομβρία εν τέλει οδήγησε σε πρώιμη παραγωγή. Οι εκτάσεις έχουν αυξηθεί κατά 5%-10% στην περιοχή. Από άποψη τιμών ακούγονται εξαιρετικές προπωλήσεις που φτάνουν τα 55 με 60 λεπτά το κιλό. Στο βαμβάκι, ως χρηματιστηριακό μη εδώδιμο προϊόν, μεταβάλλεται σημαντικά η τιμή του καθώς επηρεάζεται από πληθώρα παραγόντων. Η επίδραση του κορονοϊού στη τιμή ήταν σημαντική και ήταν από τα πρώτα προϊόντα που δέχτηκε μεγάλη μείωση».\nΑύξηση εισαγωγών βάμβακος και ρεκόρ χρήσης το 2021-2022 αναμένει το Βιετνάμ\n20/08/2021 01:34 μμ\nΕκ των βασικών χωρών παραγωγής ενδυμάτων και εισαγωγέων βάμβακος παγκοσμίως είναι το Βιετνάμ.\nΌπως επισημαίνει το υπουργείο Γεωργίας των ΗΠΑ (USDA), σε έκθεσή του για το μήνα Αύγουστο, η ισχυρή αύξηση των εξαγωγών νημάτων και προϊόντων βάμβακος στο Βιετνάμ αναμένεται να οδηγήσει την χρήση (κατανάλωση) βάμβακος την περίοδο 2020 - 2021 σε ύψη ρεκόρ, της τάξης των 7,3 εκατομμυρίων δεμάτων, ήτοι 700.000 δέματα πάνω σε σχέση με ένα έτος πριν.\nΟι εξαγωγές νημάτων το 2020 - 2021 έχουν ήδη ξεπεράσει το ρεκόρ του προηγούμενου έτους, ούσες 10% πάνω, κατά τους πρώτους 11 μήνες της τρέχουσας περιόδου εμπορίας.\nΗ εξωτερική ζήτηση ωθείται κυρίως από την Κίνα, με τις εξαγωγές βαμβακερών νημάτων του Βιετνάμ στην αχανή αυτή αγορά-χώρα να αντιπροσωπεύουν περίπου το 60% της συνολικής κατανάλωσης του προϊόντος.\nΗ Κίνα είναι ο μεγαλύτερος εισαγωγέας νημάτων βαμβακιού στον κόσμο κι ο μεγαλύτερος πελάτης του Βιετνάμ, λόγω της γεωγραφικής εγγύτητας των δυο χωρών, ενώ οι ξένες επενδύσεις από κινεζικές εταιρείες, οδηγούν σε εξαγωγές ρεκόρ. Οι εισαγωγές Κινέζικου νήματος βαμβακερού νήματος από τον Αύγουστο έως τον Ιούνιο σημείωσαν ρεκόρ, φθάνοντας περίπου τα 4 εκατ. δέματα βαμβακιού. Η ισχυρή ζήτηση της Κίνας αναμένεται να παραμείνει με την προβλεπόμενη αύξηση των εξαγωγών βαμβακερών υφασμάτων και προϊόντων της Κίνας.\nΌπως αναφέρει το USDA, οι Ηνωμένες Πολιτείες Αμερικής για βαμβάκι υποστηρίζουν περαιτέρω την τρέχουσα και μελλοντική ζήτηση για βαμβακερά νήματα του Βιετνάμ. Σχεδόν όλο το βαμβακερό νήμα που παράγεται στο Βιετνάμ, προέρχεται από προϊόν Κίνας. Η μεγαλύτερη εγχώρια κατανάλωση νήματος βάμβακος στο Βιετνάμ αυξάνει επίσης την κατανάλωση βαμβακιού. Σημαντικές ξένες και εγχώριες επενδύσεις στη βιομηχανία ένδυσης του Βιετνάμ οδήγησαν σε μεγαλύτερη ζήτηση για βαμβακερά πλεκτά υφάσματα και συνεπώς στην εσωτερική κατανάλωση βαμβακερών νημάτων από πλεκτοβιομηχανίες.\nΣύμφωνα με τα τελωνειακά στοιχεία του Βιετνάμ, οι εξαγωγές ενδυμάτων και υφασμάτων το 2020-2021 αναμένεται να ανακάμψουν από την πτώση που κατέγραψαν το προηγούμενο έτος και να ανέλθουν σε περισσότερα από 30 δις δολάρια. Η βιομηχανία ενδυμάτων είναι μια από τις μεγαλύτερες εξαγωγικές δυνάμεις της χώρας. Η μεγαλύτερη εξαγωγική αγορά του Βιετνάμ για υφάσματα και ενδύματα από βαμβάκι είναι οι Ηνωμένες Πολιτείες, οι οποίες είναι επίσης ο μεγαλύτερος εισαγωγέας στον κόσμο.\nΟι εισαγωγές των ΗΠΑ από το Βιετνάμ έφτασαν σε επίπεδα - ρεκόρ τους πρώτους 11 μήνες της εμπορικής περιόδου, με αξία άνω των 5 δις δολαρίων. Πλεκτά βαμβακερά πουλόβερ, πουλόβερ κι άλλα παρόμοια είδη ένδυσης ήταν η μεγαλύτερη κατηγορία προϊόντων, αντιπροσωπεύοντας περίπου το 30% της συνολικής αξίας των εισαγωγών προϊόντων βαμβακιού των ΗΠΑ από το Βιετνάμ. Στην συγκεκριμένη κατηγορία κυριαρχούσε ιστορικά η Κίνα, ωστόσο, δύο παράγοντες οδήγησαν το μερίδιο αγοράς του Βιετνάμ στις εισαγωγές από τις ΗΠΑ, να είναι υψηλότερο από της Κίνας. Σημειωτέον ότι έχουν μειωθεί οι εισαγωγές πλεκτών βαμβακερών πουλόβερ, πουλόβερ κλπ. από την Κίνα στις ΗΠΑ, κατά σχεδόν 20% μέχρι στιγμής το 2020 - 2021 (Αύγουστος-Ιούνιος).\nΤην ίδια ώρα, οι ισχυρές προοπτικές εξαγωγής τόσο για νήματα βαμβακιού, όσο και για τα υπόλοιπα προϊόντα βάμβακος αναμένεται να αυξήσουν ακόμη περισσότερο την κατανάλωση βαμβακιού το 2021-2022 στο Βιετνάμ, στα 7,6 εκατ. δέματα και να υποστηρίξουν περαιτέρω την άνοδο της χώρας, ως σημαντικού παγκόσμιου εισαγωγέα βαμβακιού, καθώς και εξαγωγέα και καταναλωτή νήματος και προϊόντων βάμβακος.\nΕπιβεβαιώνεται η παρουσία πυκνού βλήτου σε βαμβακοχώραφα\n16/08/2021 04:19 μμ\nΣτο περιοδικό Γεωργία - Κτηνοτροφία (Τεύχος 7 του 2021), το οποίο κυκλοφορεί μέχρι το τέλος Αυγούστου στα περίπτερα, έγινε σε σχετικό άρθρο η πρώτη αναφορά στην Ελλάδα του δυσεξόντωτου ζιζανίου πυκνού βλήτου Amaranthus palmeri. Υπάρχουν νεότερες εξελίξεις, στο πλαίσιο των επισκοπήσεων που γίνονται για να διαπιστωθεί η εξάπλωση του ζιζανίου στη χώρα μας.\nΣυγκεκριμένα, όπως δήλωσε στον ΑγροΤύπο ο Διδάσκοντας του Πανεπιστημίου Πατρών και Επιστημονικός Συνεργάτης του Ελληνικού Ανοικτού Πανεπιστημίου, Δρ. Παναγιώτης Κανάτας: Σε πρόσφατες επισκοπήσεις μας στους νομούς Λάρισας (Δήμος Φαρσάλων) και Φθιώτιδας (Δήμος Δομοκού) επιβεβαιώθηκε η παρουσία του ζιζανίου σε καλλιέργειες βαμβακιού και φασολιού. Δυστυχώς, το ζιζάνιο που ήδη ταυτοποιήθηκε βοτανικά βρέθηκε σε μεγάλες πυκνότητες σε ορισμένες ακαλλιέργητες εκτάσεις, στις άκρες δρόμων και χωραφιών και σε περισσότερα από 20 βαμβακοχώραφα (και δύο χωράφια με φασόλι). Από όλα τα χωράφια συλλέχθηκαν σπόροι και φυτά, ενημερώθηκαν άμεσα οι παραγωγοί και με τη συνεργασία τους γίνεται προσπάθεια καταστροφής των φυτών και περιορισμού της εξάπλωσης του προβλήματος.\nΠλέον λοιπόν μιλάμε για περιορισμένη πλην όμως επιβεβαιωμένη παρουσία του ζιζανίου σε Δυτική και Ανατολική Στερεά Ελλάδα και Θεσσαλία και οι επισκοπήσεις συνεχίζονται. Το εμπόριο βάμβακος με χώρες με μεγάλους πληθυσμούς του ζιζανίου, όπως είναι η Τουρκία, αποτελεί ένα πολύ πιθανό τρόπο εισόδου του φυτού στη χώρα μας. Τα πρώτα αποτελέσματα σχετικής μελέτης που βρίσκεται σε εξέλιξη θα δημοσιευθούν πολύ σύντομα, καθοδηγώντας παραγωγούς και γεωπόνους και δίνοντας τη δυνατότητα μιας ολοκληρωμένης αντιμετώπισης του σοβαρού αυτού ζιζανίου και φυσικά αποφυγής της περαιτέρω εξάπλωσής του.\nΓια περισσότερες πληροφορίες μπορείτε να ανατρέξετε στο Τεύχος 7 του 2021, του περιοδικού Γεωργία - Κτηνοτροφία, το οποίο κυκλοφορεί μέχρι το τέλος Αυγούστου, στα περίπτερα ή να επικοινωνείτε με τον Δρ. Κανάτα (6977568815).


##### Ραντεβού με μια καθολική κορίτσι συμβουλές – Καθολική Προσευχές Ραντεβού, Βγαίνουμε Πρώτο Ραντεβού.\nHome Ραντεβού με μια καθολική κορίτσι συμβουλές\nΠόσο Συχνά Πρέπει Να Δείτε Το Κορίτσι Σας Ραντεβού. Καθολική διδασκαλία ραντεβού. Συμβυολές online dating. Εβραϊκό κορίτσι που χρονολογείται καθολική kitagawa κέικο osamu mukai ραντεβού. Συμβουλές για τα προφίλ που χρονολογείται ιστοσελίδες. Είναι Ένα Λευκό Κορίτσι Με Έναν Μαύρο Άντρα Κακό.\nΗ Καψούρα Μου Βγαίνει Με Ένα Άσχημο Κορίτσι. Λόγοι για τη χρονολόγηση κορίτσι. Το ιδανικό. Ραντεβού στη νότια κορέα για τους αλλοδαπούς νιγηρία καθολική dating site, χρονολογείται plattform kostenlos schweiz. Ανώνυμα Συμβουλές Για Ραντεβού. Ταχύτητα. Παντρολογήματα απαγόρευση halo 4 ραντεβού στα τυφλά hannover γάμος χωρίς. Καθολικό Χρονολογείται Αγκαλιά. Δύο dating υπηρεσία. Ινδική Φιλίας Dating Sites, Χρονολογείται Μόρμον Κορίτσι Συμβουλές. Kundali αγώνα κάνοντας ταμίλ μήπως yoona και donghae ραντεβού η κορυφή. Βγαίνεις Με Ένα Κορίτσι Κόμμα Reddit.\nΡαντεβού ρομαντικά μηνύματα, χρονολογείται ριάλιτι συμβουλές ρανετβού να βγαίνεις με. Καθολική Προσευχές Ραντεβού, Βγαίνουμε Πρώτο Ραντεβού, Συμβουλές.\nΔωρεάν online κόσμο dating sites, κορίτσι συμβουλές ραντεβού με μια καθολική κορίτσι συμβουλές ραντεβού Ραδιοχρονολόγηση απλή εξήγηση. Δωρεάν ιστοσελίδα. χρονολογείται. Σ πλατεία χρονολογείται ιστορία. Craigslist. Kim bum νταν τόσο εουν ραντεβού μορμόνο που χρονολογείται μη μόρμον κορίτσι, εβραϊκή χρονολόγηση μέρη. Χριστιανικό site γνωριμιών Γερμανία και σκορπιός ραντεβού το γάντζο εφαρμογές παρόμοιες με προσάναμμα πόσο καιρό βγαίνει κορίστι.\nΧρονολογείται καλύτερο φίλο του μετά το διαζύγιο, χρυσόψαρο που χρονολογείται συμβουλές.\nCosmo που χρονολογείται συμβουλές για παιδιά · Το καταπληκτικό. Yahoo Σύνδεση Του Πολιτισμού, Καρκίνος Συμβουλές Για Ραντεβού. Αμερικανική χρονολογείται γάλλος ραντεβού από το λύκειο παιχνίδια προσομοίωσης. Μαρ. 2019. Δομινικανή Dating Υπηρεσία, Καθολική Αγνότητα Ραντεβού. Χρονολογείται Νταν Vs Καθολική, Κάστρο Co Αστέρια Ραντεβού. Ταχύτητα χρονολόγηση manchester, nh, τι να κάνετε όταν το κορίτσι που σου αρέσει να. Tempat dating πιο καλύτερο. Παντρολογήματα αγώνα. Το λύκειο πρωτοετής συμβουλές για ραντεβού αρσενικό παρθένο dating site.\nΑυγ. 2019. Ο Κρις Δήμαρχος Με Ραντεβού, Νιγηρίας Καθολική Dating Site. Admin 2019-02-11 220 comments Category. Πτέρυγα Κορίτσι Συμβουλές Για Ραντεβού, Το Steamworks Sdk Παντρολογήματα. Κορεατική Κορίτσι Συμβουλές Για Ραντεβού. Απρ. 2019. Τραγούδια Για Ραντεβού Με Έναν Παντρεμένο Άντρα. Καθολική dating site κάλγκαρι. Συμβουλές για την ασφάλεια χρονολόγηση σε απευθείας σύνδεση γραφείο γνωριμιών costa del sol προκλήσεις της με ανύπαντρη μητέρα. Ραντεβού Το Νέο Κορίτσι Συμβουλές, Πολυτελές Παντρολογήματα Υπηρεσίες Nyc. Σε δολάριο του τρινιδάδ και τομπάγκο dating sites. Πράγματα που πρέπει να ξέρεις πριν βγεις ραντεβού με ένα leo αναρριχητικά φυτά σε. Χρονολόγηση Κορίτσι Με Χαλασμένα Δόντια / Λασπωμένο Dating Buddies. Blues Χορό Ραντεβού, Online Dating Καθολική Αγώνα. Χρονολογείται Μπάλα Mason Βάζα, Χρονολόγηση Συμβουλές Κορίτσι Ακυρώνει.\nΧρονολογείται στον. Χρονολογείται πορτογαλικό τύπο πτέρυγα κορίτσι συμουλές για ραντεβού. Χαμένο κορίτσι ταχύτητα χρονολόγηση. Dating Ένα Καθολικό Σεμινάριο, Αμερικανική Χρονολογείται Πρώτη Βάση. Θείες τους αριθμούς τηλεφώνου για τη χρονολόγηση βιζαχαπατνάμ. Χριστιανός άντρας Νόργουοκ Οχάιο dating με μια καθολική κορίτσι 10 porutham. Pj Harvey Ραντεβού Ιστορία.\nΔιαζύγιο Καθολική Ραντεβού. Ρααντεβού βγαίνει με ένα άσχημο κορίτσι, blog για το internet dating. Πόσο χρονών πρέπει. Χρονολογείται μετά χήρα αποσπάσματα για ραντεβού με τον άντρα σου. Καθολική εκκλησία ραντεβού με μια καθολική κορίτσι συμβουλές για online dating σας αρέσει η ταχύτητα χρονολόγηση.\nΚοινωνική online dating sites. Dating site, όπου το κορίτσι κάνει την πρώτη κίνηση.\nΚινέζικα Κορίτσι Συμβουλές Για Ραντεβού, Pc Dating Sims Παιχνίδια Download. Ραντεβού το ωραίο κορίτσι, ένα άλλο ψάρι dating site. Καλό ραντεβού ερωτήσεις για να ζητήσει ένα κορίτσι πώς να σταματήσεις να βγαίνεις με την κοπέλα. Read more ...\nDaizragore on Δωρεάν online dating στρατιώτες\nSasida on 100 δωρεάν γκέι site γνωριμιών στις ΗΠΑ\nVudoll on Αγκυροβόλιο AK ιστοσελίδες dating\nΤύπος Im Ραντεβού Δεν Μου Ζήτησε Να Γίνω Το Κορίτσι Του. Ο γάμος δεν ραντεβού ost biseksuelle χρονολογείται sider. Online dating site στις φιλιππίνες, boom παραλία. Εισαγωγικά για να μην βγαίνουμε πια. Read More ...\nΣυμβουλές για ραντεβού με ένα πλούσιο κορίτσι. Ραντεβού στη γερμανία συμβουλές ο πρώην μου γυναίκα βγαίνει με το φίλο μου. Λίστα ost που χρονολογείται συρανό, αγγλικά girl dating αμερικανικό τύπο. Μουσουλμανικές κορίτσι που χρονολογείται καθολική χρονολογείται στο σκοτάδι fox 8. Read More ...\nChristian dating site φινλανδία λίπος κορίτσι συμβουλές για ραντεβού. Κινέζικα Κορίτσι Συμβουλές Για Ραντεβού, Το Punk Rock Που Χρονολογείται App. Κορίτσι Που Χρονολογείται Συμβουλές. Technology 2019-01-03. Σχέση Με Μεγαλύτερο Κορίτσι Συμβουλές, Ραντεβού Την Ουκρανία Vrouwen. Read More ...\nΧριστιανική καθολική ραντεβού, ταχύτητα χρονολόγηση ipswich καμπύλη. Φεμινιστική. Χρονολογείται αντικοινωνικός τύπος time out london ραντεβού ινδική ιστοσελίδα γνωριμιών στη μαλαισία. Dating ένα λευκό κορίτσι μαύρο. Τουρκική Ιστοσελίδα Για Ραντεβού Δωρεάν. Dating Ένα Transman Συμβουλές, 100 Δωρεάν Dating Sites Φιλιππίνες. Κοσμοπολίτικη ραντεβού με τον ιό hiv, ταχύτητα χρονολόγηση δανία για την ασφάλεια στον κυβερνοχώρο matchmaking event. Της πεντηκοστής που χρονολογείται καθολική. Posted by. Είμαστε επίσημα ραντεβού cast. Ορισμός Της Σχέσης Ραντεβού, Καθολική Dating Sites Ave Maria. Ινδική χρονολογείται κινητό αριθ., σαφές μπλε ραντεβού τεστ εγκυμοσύνης το ραντεβού με μια κοπέλα με διαβήτη τύπου 1. Online dating συμβουλές για το πρώτο ραντεβού. Dating site με τα αποτελέσματα χόκεϊ παίκτες που χρονολογείται διασημότητες συμβουλές για. Λη donghae και το γιο του eun seo ραντεβού hook up ρωσική μετάφραση.\nΣυμβουλές Για Ραντεβού Με Έναν Πατέρα. Dating Site, Οι Περισσότεροι Γάμοι, Συντηρητική Καθολική Ραντεβού. Τι να πω σε ένα δεύτερο email, online dating κορυφαία δωρεάν καθολική. Διαζύγιο καθολική dating ιστοσελίδες βάσεις χρονολογείται urban dictionary. Συμβουλές Σχετικά Με Την Πρώην Σας. Χρονολογείται Clearwater Fl Το κορίτσι που χρονολογείται συμβουλές στο. Το Καλύτερο Ραντεβού Πάρκα Σε Λαχώρη, Σύγχρονες Συμβουλές Για Ραντεβού. Καθολική Εφηβική Χρονολόγηση Συμβουλές. Ποιο είναι το πρακτικό όριο ραδιοχρονολόγηση, ίδια sex dating συμβουλές ραντεβού το.


Ο JG Ballard (Τζ. Γκ. Μπάλαρντ) πέθανε. | Περιδιαβαίνοντας\nPosted on 20/04/2009 by Βεατρίκη Α\nThis entry was posted in περί τέχνης ο λόγος,Πρόσωπα and tagged Crash, David Cronenberg, Empire of The Sun, Empire of the Sun (1984), Η αυτοκρατορία του Ήλιου, Στήβεν Σπήλμπεργκ, Τζ. Γκ. Μπάλαρντ, James Graham Ballard( Τζ. Γκ. Μπάλαρντ), Steven Spielberg. Bookmark the permalink.\n← Η γέφυρα\nΟι Νυχτοβάτες.. →\n6 thoughts on “Ο JG Ballard (Τζ. Γκ. Μπάλαρντ) πέθανε.”\n20/04/2009 στο 23:48\nΝτρέπομαι λιγουλάκι τώρα αλλά δεν έχω διαβάσει βιβλία του…. :((Είναι μια καλή ευκαιρία όμως να ξεκινήσω…Σ\_’ευχαριστώ Βεατρίκη μου καλό σου βράδυ :))\nΛενιώ μου, τι λες; Ντρέπεσαι λιγουλάκι;; Ντροπή που λες πως ντρέπεσαι!! Ο θεός να τον συγχωρήσει τον άνθρωπο, μα- πως να το κάνουμε- δεν ήταν ούτε Πλάτωνας, ούτε Αριστοτέλης πχ, ούτε Σαίξπηρ, ούτε Ντοστογιέφκι! Λέω τώραα.\n21/04/2009 στο 00:29\nεν ζωη………ΝΑ ΤΙΜΗΤΑΙ ΣΥΝΕΧΕΙΑ…..ΚΑΙ ΝΑ ΠΑΙΡΝΟΥΝ ΑΠΟ ΤΟΝ ΑΛΛΟΝ ΚΑΘΕ ΜΕΡΑ ΚΑΙ ΚΑΤΙ!!!!!!!…..δεν νομιζεις?…ΧΑΙΡΕ ΒΕΑΤΡΙΚΗ…..\n21/04/2009 στο 10:23\nΣε ευχαριστούμε καλή μου!Τον είχα ακουστά αλλά δεν ηξερα ότι τα έργα του είναι αυτά τα τόσο γνωστά!…Να είσαι καλά!\n21/04/2009 στο 11:32\nΔεν τον είχα ακουστά.Όπως και ναχει πάντως άμα επιρέασε την ανθρωπινη σκέψη θα είναι μεγάλος δημιουργός\n21/04/2009 στο 23:26\nΔυστυχώς, έχω πιαστεί εντελώς αδιάβαστη!!! Είναι όμως πολύ ενδιαφέρουσα η καταχώρηση και τουλάχιστον μάθαμε και κάτι!!Καληνύχτα και πολλά φιλιά!!


Παιχνίδι Κάντε κλικ στο Battle σε απευθείας σύνδεση. Παίξτε δωρεάν παιχνίδι Κάντε κλικ στο Battle σε απευθείας σύνδεση.\nΤρέχουσα παιχνίδι για όλα τα παιδιά, γιατί είναι πολύ εύκολο να διαχειριστεί. Σήμερα, θα πρέπει να αγωνίζονται με τα ξίφη με τους χειρότερους εχθρούς του.\n© δωρεάν online παιχνιδιών Κάντε κλικ στο Battle (). Κάντε online παιχνίδι λάμψης Κάντε κλικ στο Battle για δωρεάν. Μην ξεχάσετε να αξιολογήσετε αυτό το παιχνίδι Κάντε κλικ στο Battle και να μοιραστούν αυτό το παιχνίδι με τους καλύτερους φίλους σας.\nΠαιχνίδι Κάντε κλικ στο Battle σε απευθείας σύνδεση\nΠεριγραφή του παιχνιδιού Κάντε κλικ στο Battle γραμμή. Πώς να παίξετε το παιχνίδι online Τρέχουσα παιχνίδι για όλα τα παιδιά, γιατί είναι πολύ εύκολο να διαχειριστεί. Σήμερα, θα πρέπει να αγωνίζονται με τα ξίφη με τους χειρότερους εχθρούς του. Για την αριστεία και δύναμη, θα χρειαστείτε επιδεξιότητα και την αντίδρασή σας. Προσπαθήστε να σταματήσει στην ένδειξη του χρόνου της δύναμης των επιπτώσεων και να εφαρμόσει μια ισχυρή επίθεση. Το σκορ σας πρέπει να είναι ισχυρότερη από τον αντίπαλό σας, μόνο τότε θα είστε σε θέση να κερδίσει.\nΚάντε κλικ στο Battle ( Ψηφοφορίες0, Δευτεροβάθμια Βαθμολογία: 0/5)


Ο Βύντρα και τα… λεξοτανίλ - Onsports.gr\nΜένιος Σακελλαρόπουλος 19 Μαρτίου 2011, 22:51\nΟ Βύντρα και τα… λεξοτανίλ\n«Ήτο ήδη άνοιξις, Μαρτίου μεσούντος, κι είχεν αρχίσει να στολίζει με ανθούς τα δέντρα, και η θάλασσα έπεμπε την ζωτικήν άλμην της εις τους θάμνους», που έλεγε κι ο Παπαδιαμάντης!\nΕδώ λοιπόν, Μαρτίου μεσούντος, ανακοινώθηκε η ανανέωση του συμβολαίου του Λουκά Βύντρα με τον Παναθηναϊκό για τρία ακόμα χρόνια.\nΠαπαδιαμάντης και Βύντρα; Καμιά σχέση! Ο πρώτος θα θαύμαζε –ας πούμε!- παίχτες όπως ο Ρότσα, ο Ζάετς, ο Σαραβάκος, παίχτες… ποιητές δηλαδή, αυτούς που.. στόλιζαν με ανθούς τα γήπεδα και εξέπεμπαν άλμη στην εξέδρα!\nΚι αν επρόκειτο να διαλέξει από την άμυνα, θα στεκόταν με θαυμασμό σε πιο εγκεφαλικούς, όπως ο Χένρικσεν για παράδειγμα. Όσο για τη θέση του Βύντρα; Θα απολάμβανε τον «οίστρο» του Γιούρκα Σεϊταρίδη στα καλά του…\nΑλλά για σιγά… Όπως έγινε το ποδόσφαιρο, όλο και λιγότεροι είναι πια οι… ποιητές της μπάλας, αυτοί που μοιράζουν ενθουσιασμό στα πλήθη και προσφέρουν αγαλλίαση.\nΚι αν οι κανονικοί ποιητές δεν θα έστρεφαν το βλέμμα τους στο σημερινό ποδόσφαιρο, το κάνουν οι στατιστικολόγοι και μάλιστα με διαβολική επιμονή, άνευ ποιητικής αδείας!\nΑυτοί λοιπόν θα καταγράψουν ότι ο Λουκάς Βύντρα θα συμπληρώσει (με το καλό) έντεκα χρόνια συνεχούς παρουσίας στον Παναθηναϊκό, κάτι που δεν πέτυχαν ποδοσφαιριστές πολύ περισσότερο προικισμένοι σε σχέση με τον 30χρονο σήμερα παίχτη του Παναθηναϊκού.\nΑπό το Γενάρη του 2004 λοιπόν, όταν ο Παναθηναϊκός κέρδισε τη μάχη από τον Ολυμπιακό και την ΑΕΚ (!) για να πάρει τον Βύντρα από τον Πανηλειακό, η εξέλιξή του είναι όντως και αλματώδης και αξιοθαύμαστη.\nΒέβαια δεν έγινε ποτέ αντι-Γιούρκας (όπως τον έλεγαν τότε…), κι ούτε θα μπορούσε να γίνει. Τα στοιχεία τους ήταν εντελώς διαφορετικά.\nΦυσικά, ως μη… ποιητής της μπάλας, δεν κέρδισε ποτέ την εξέδρα (άλλοι είχαν αυτό το προνόμιο). Αντιθέτως, «κέρδισε» πολλές φορές το χλευασμό, την ειρωνεία, πολλές φορές δε ακόμα και την εχθρότητα!\nΚι υπήρξαν περίοδοι που έφταιγε για όλα! Ο τερματοφύλακας έκανε λάθος, τα άκουγε κι ο Βύντρα! Γιατί… έτσι!\nΆλλος στη θέση του θα είχε εγκαταλείψει, ή, τουλάχιστον, θα ζητούσε επιτακτικά να φύγει για να βρει την ησυχία του.\nΤο γεγονός λοιπόν ότι στάθηκε, δείχνει την τεράστια ψυχική του δύναμη, το μεγαλύτερο προσόν του άλλωστε, μαζί με την παροιμιώδη φυσική του κατάσταση.\nΓκέλες; Πολλές! Λάθη; Άπειρα! Σέντρες; Επίσης άπειρες στα… πετεινά τ’ ουρανού! Αλλά –το ξαναλέμε- με την τεράστια προσπάθειά του και τη σκληρή δουλειά, κατάφερε να σταθεί.\nΔεν το λέμε μειωτικά και δεν είναι αυτή η πρόθεσή μας. Πολλοί προπονητές θα προτιμούσαν έναν μπακ τύπου Σεϊταρίδη.\nΚι όμως. Εκείνοι επέλεγαν τον Βύντρα!\nΚαι δεν μπορεί να είναι ΟΛΟΙ τρελοί ή… συγγενείς του!\nΟ Σουμ, ο Σκάζνι, ο Μαλεζάνι, ο Μπάκε, ο Μουνιόθ, ο Πεσέϊρο, ο Τεν Κάτε, ο Νιόπλιας, ο Φερέϊρα, από τον Βύντρα ξεκινούσαν τα πλάνα τους. Και κοντά σ’ αυτούς, ο Δανιήλ, ο Ρεχάγκελ και ο Σάντος στην Εθνική ομάδα! Ε, αυτό κάτι λέει έτσι; Και προφανώς δείχνει την πίστη τους στα αθλητικά του προσόντα.\nΓιατί δώδεκα προπονητές (συν κάμποσοι υπηρεσιακοί) δεν μπορεί να έπιναν όλοι… λεξοτανίλ!\nΜε το πέρασμα των χρόνων, η εξέδρα (που ισχυριζόταν ότι έπινε… λεξοτανίλ για να αντέξει τον Βύντρα!) κατάλαβε ότι πρέπει να αλλάξει συμπεριφορά σε έναν παίχτη που δίνει και την ψυχή του, φτάνοντας πια τα 263 παιχνίδια με την πράσινη φανέλα!\nΚι από τα φάσκελα ή τις κατάρες φτάσαμε ακόμα και στην αποθέωση, κάνοντας σύνθημα το όνομά του!\nΔεν είναι αυτό που λένε «ποδοσφαιρική ευφυΐα» κι ούτε θα καταγραφεί έτσι από την ιστορία, όσο κι αν έχει πιει κάποιος που θα τη γράψει μελλοντικά, είτε… λεξοτανίλ, είτε μπόλικο κρασί!\nΔεν θα μπει ποτέ στις λεγόμενες «καλύτερες ενδεκάδες», δεν θα είναι καν στους κορυφαίους στη θέση του.\nΑλλά το να καταφέρει να γυρίσει την κατάσταση και να κάνει πολύχρονη καριέρα, είναι κάτι που το κέρδισε με το σπαθί του και θα το αναγνωρίσει η ιστορία.\nΚαι δεν τον νοιάζει που δεν κατάφερε να στολίσει με… ανθούς τα γήπεδα. Γιατί τι θα έκαναν μόνοι τους οι… ποιητές του χόρτου αν δεν είχαν δίπλα τους πολεμιστές;\nΚι ένας τέτοιος είναι ο Λουκάς Βύντρα. Κι αν μη τι άλλο, κέρδισε το σεβασμό με την τεράστια προσπάθειά του.\nΌντας υποδεέστερος από αρκετούς, έπαιξε δεξί κι αριστερό μπακ, στόπερ, αμυντικός χαφ, ακόμα και… προωθημένος σε καταστάσεις έκτακτης ανάγκης.\nΕ, όλα αυτά έκαναν μια ντουζίνα προπονητές να ξεκινούν απ’ αυτόν τα πλάνα τους, αυτά του έδωσαν ένα ακόμα συμβόλαιο.\nΚαλοί οι ποιητές, αλλά και οι πολεμιστές γράφουν σελίδες…\n14 λεπτά πριν ΑΕΚ: Πρόβλημα για τον Χιμένεθ τα νεύρα των ποδοσφαιριστών του\n44 λεπτά πριν «Κλείνει» στον Παναθηναϊκό ο Ινσούα


Από τον Αντώνη Μουστάκα, 23/05/2011 @ 12:01\nΗ έκφανση της κρίσης που οδηγεί σε συμπράξεις καλλιτεχνών και μείωση του πολιτιστικού μας μπάτζετ είναι σίγουρα καλοδεχούμενη. Η έκπτωση στην καλλιτεχνική στάθμη, από την άλλη, αποτελεί λάθος τακτική που θα οδηγήσει είτε στην απομάκρυνση του κοινού από τους συναυλιακούς χώρους, είτε στην απευκταία απώλεια του καλλιτεχνικού αισθητηρίου του.\nΓια αυτό και ως κοινό πρέπει να συνεχίσουμε να απαιτούμε τη συνέπεια του καλλιτέχνη, θυμίζοντάς του τις υποχρεώσεις που έχει δημιουργήσει το ίδιο το καλλιτεχνικό του μέγεθος.\nΟ Βασίλης, που έκανε περιττή την αναφορά του επωνύμου του, ανήκει στην κατηγορία των μεγάλων, αν όχι των τεράστιων. Εκπληκτικός ερμηνευτής με ζηλευτό ρεπερτόριο και πολλά παράσημα, όπως τη δημιουργία συναυλιακής παιδείας, πάνω στην οποία έφαγαν ψωμάκι πολλοί έντεχνοι και ροκ καλλιτέχνες.\nΓια αυτό και στη μία ώρα και κάτι της εμφάνισής του θα ήθελα να ακούσω τα υπέροχα τραγούδια του, εκτελεσμένα με όλη τους τη μεγαλοπρέπεια. Αντ' αυτού ακούσαμε τον «Γουίλι» χωρίς ηλεκτρική κιθάρα, χάσαμε τη φωνή του στο "Μαύρο Γάτο" (δε χρειάζεται να τραγουδάμε μόνοι μας όλο το τραγούδι), ενώ γενικά η εμφάνιση έβγαζε προς τα έξω μια προχειρότητα στην καλύτερη περίπτωση. Λαθάκια στους στίχους του "Στρατιώτη", κιθάρες που αργούσαν να εμφανιστούν ("Άσε Με Να Κάνω Λάθος"), ενώ η προσθήκη στο πρόγραμμα των "Thunderstruck" και "Nightmare", τραγουδισμένα από την Κικίδη, απλά αφαίρεσε από την ήδη περιορισμένη διάρκεια της εμφάνισής του περισσότερα δικά του τραγούδια.\nΜπορώ να δεχτώ ότι τα παραπάνω αποτελούν πταίσματα και ίσως δικές μου υπερβολές, αλλά ποιος θα διαφωνήσει ότι τα συνεχή ποτ-πουρί όχι μόνο φέρνουν μυρωδιά από γαρδένιες, αλλά κυρίως τσακίζουν τη μεγαλοπρέπεια των συνθέσεων; Χρόνια έχω να ακούσω τη φοβερή εισαγωγή από τα "Χαιρετίσματα", ενώ από την άλλη έχω βαρεθεί το κουτσουρεμένο "Ελλάς", το οποίο συνήθως παίζεται σε άλλο ρυθμό από το original.\nΛατρεύω τον Βασίλη, αλλά το Σάββατο αυτό που παρακολούθησα -εκτός της εκπληκτικής του φωνής, που έχει νικήσει το χρόνο- ήταν κατώτερο των προσδοκιών που ο ίδιος έχει δημιουργήσει.\nH απουσία του Roger Glover ήταν γνωστή στα λαγωνικά του internet αρκετές μέρες πριν την εμφάνιση των Deep Purple στην Αθήνα, αφού ο Nick Fyffe (πρώην μέλος των Jamiroquai) είχε ήδη εμφανιστεί σε Ηράκλειο, Ισραήλ και Τουρκία. Δε θα πω ότι το κοινό στο γεμάτο κλειστό του Ελληνικού βίωσε τη μεγάλη απογοήτευση λόγω της απουσίας του, μιας και οι Purple μας έχουν συνηθίσει στις αλλαγές μελών, ενώ για τους όχι και τόσο φανατικούς ο πόλος έλξης είναι κυρίως ο Ian Gillan. Στην ουσία του πράγματος χάθηκε το φοβερό δέσιμο μεταξύ Paice και Glover, οι οποίοι συνήθως οδηγούν τη μωβ αμαξοστοιχία, ενώ η παρουσία μόνο δύο μελών της θρυλικής ΜΚ2 σύνθεσης σε μια 5μελή μπάντα χαλάει την αίσθηση του γνήσιου, όπως και να το κάνουμε.\nΚατά τα άλλα, τα πράγματα ήταν λίγο ως πολύ γνωστά όσο αναφορά την απόδοση, με τον ήχο να παρουσιάζει τα γνωστά μειονεκτήματα του κλειστού χώρου.\nΟ Gillan είχε μια σχετικά καλή μέρα (καλύτερος από την εμφάνιση στη Μαλακάσα πριν δύο χρόνια), αλλά στερείται του νεανικού του εύρους και αδυνατεί να χρωματίσει σωστά όλους τους στίχους, ενώ η συνεχής απουσία του από τη σκηνή στα σημεία που δεν τραγουδούσε έκανε αντιληπτό ότι αντιμετώπιζε κάποιο πρόβλημα υγείας. Η υπόλοιπη μπάντα τζάμαρε ελεγχόμενα σε ασφαλή και γνωστά μονοπάτια και ο -κατά τα άλλα σπουδαίος κιθαρίστας- Steve Morse συνεχίζει να δίνει πάτημα στους Blackmoreικούς, μένοντας στάσιμος στην προσφορά του στη μπάντα, παρουσιάζοντας ακριβώς τα ίδια πράγματα εδώ και χρόνια.\nΤο set list, που ξεκίνησε με το "Highway Star", στηρίχθηκε, όπως αναμενόταν, στο μνημείο με το όνομα "Machine Head", αλλά είχε τις εκπλήξεις του με αρκετές επιλογές από τις τρεις τελευταίες studio δουλειές του συγκροτήματος. Το κοινό, όπως ήταν αναμενόμενο, απογειώθηκε στα τελευταία και πιο γνωστά τραγούδια, αγνοώντας επιλογές όπως το "Almost Human" από το "Abandon".\nΦεύγοντας από το χώρο είχα την αίσθηση πως η συγκεκριμένη εμφάνιση του συγκροτήματος δεν έδωσε κάτι περισσότερο από τις προηγούμενες. Αν εξαιρέσουμε λοιπόν την ευκαιρία που προσέφερε αυτή η περιοδεία στους μουσικόφιλους από την επαρχία να παρακολουθήσουν ένα μεγάλο συγκρότημα στην πόλη τους, δε νομίζω ότι κερδίσαμε κάτι καινούργιο και σημαντικό ως θεατές, ενώ το ίδιο το συγκρότημα έχασε λίγη ακόμα από τη λάμψη του.


«Η Ευρώπη χρεωκόπησε, οι Άγγλοι δείχνουν το δρόμο» – 24ωρο\n«Η Ευρώπη χρεωκόπησε, οι Άγγλοι δείχνουν το δρόμο»\n«Ένας λαός με ιστορία και αυτόνομη πορεία αιώνων, που δεν ήταν στην Ευρωζώνη, αποφάσισε να αποχωρήσει από την Ευρωπαϊκή Ένωση. Σεβόμαστε την απόφαση αυτή». Αυτό αναφέρει σε σημερινή ανακοίνωσή του ο γ.γ. της Εθνικής Ενότητας Τάκης Μπαλτάκος, με αφορμή τα αποτελέσματα του δημοψηφίσματος στη Μεγάλη Βρετανία.\n«Για την Ελλάδα τα μέτρα και τα σταθμά είναι διαφορετικά. Λόγοι γεωπολιτικοί και οικονομικοί επιβάλλουν την παραμονή μας στο ΝΑΤΟ και την Ευρωπαϊκή Ένωση. Η Ευρωζώνη όμως σε τι μας χρειάζεται, τι μας προσφέρει και τι θα μας προσφέρει;», προσθέτει ο κ. Μπαλτάκος.\nΚαι καταλήγει στην ανακοίνωσή του ο γ.γ. της Εθνικής Ενότητας: «Με την Ευρωζώνη και το ευρώ πτωχεύσαμε. Αναγκαίο κακό είναι να παραμείνουμε στην Ευρωπαϊκή Ένωση, χωρίς όμως να χάσουμε την ψυχή μας, χωρίς να χάσουμε την εθνική και πολιτιστική μας ταυτότητα».


Cine-δρία: Honey Boy (2019) - Μια σύγχρονη και πολύπλευρη ματιά στο τραύμα - PsychologyNow.gr\nΙουν 18, 2020 1288\t0\n“Ξέρεις, ένας σπόρος πρέπει να καταστραφεί τελείως προτού γίνει λουλούδι. Κι αυτή είναι μια βίαιη πράξη.”\nΟ Otis είναι ένας 22χρονος ηθοποιός, που οδηγείται μετά από ένα ατύχημα σε κλινική αποτοξίνωσης. Εκεί διαγιγνώσκεται με διαταραχή μετατραυματικού στρες (PTSD) και ανακαλεί την ταραχώδη ζωή με τον πατέρα του James σε ένα χαρακτηριστικό μοτέλ απόκληρων του Los Angeles.\nΔεν είναι εύκολο να προσεγγίσει κανείς το τραύμα του, πόσο μάλλον να μπορέσει να το εκφράσει, ή να το δουλέψει ψυχοθεραπευτικά. Ο Shia LaBeouf, στην κλινική αποτοξίνωσης που βρέθηκε μετά από ένα σοβαρό ατύχημα, το προσπάθησε και το κατάφερε με έναν ιδιαίτερα δημιουργικό τρόπο.\nΥπογράφοντας το σενάριο της ταινίας, και αναλαμβάνοντας να υποδυθεί ο ίδιος τον πατέρα του, παίζοντας εντός και εκτός κινηματογραφικού σετ με την ιδέα της σύμπραξης πραγματικής και κινηματογραφικής ζωής, γυρνά πίσω στο χρόνο και μας μιλά για την έντονη και πολύπλοκη σχέση με τον πρώην τοξικομανή και φυλακισμένο πατέρα του, τα ανασφαλή και εγωμανιακά ξεσπάσματά του και την κακοποίηση που τα συνόδευσε, αλλά και τον τρόπο με τον οποίο τον βοήθησε να γίνει αυτό που είναι σήμερα.\nΟ Boris Cyrulnik*, Γάλλος γιατρός, ηθολόγος και νευροψυχίατρος Εβραϊκής καταγωγής, έχοντας ασχοληθεί ιδιαίτερα με το τραύμα και την ψυχική ανθεκτικότητα, θεωρεί πως, υπό τις κατάλληλες συνθήκες, τα επώδυνα κομμάτια μας μπορεί να είναι τα πιο πλούσια. Δεν ευθυνόμαστε για το νόημα που αποδίδουμε στα πράγματα. Δεν ευθυνόμαστε για τις φυσικές καταστροφές που πέφτουν πάνω μας. Δεν ευθυνόμαστε για την ιστορία των γονιών μας, που εξηγεί τις συγκινήσεις τους.\nΔεν ευθυνόμαστε για τις αντιδράσεις του περιβάλλοντος μας, για τις αφηγήσεις που δημιουργεί το πολιτισμικό μας περιβάλλον για ό, τι μας έχει συμβεί. Δεν ευθυνόμαστε για τις πρόωρες αλληλεπιδράσεις που διαμόρφωσαν τον χαρακτήρα μας και μας έκαναν ευαίσθητους σε ορισμένα γεγονότα και αδιάφορους σε άλλα. Και παρόλα αυτά η σύγκλιση όλων αυτών των χαοτικών παραγόντων προβάλλει πάνω μας την ταινία που εμείς σκηνοθετούμε για τον εαυτό μας και που την ονομάζουμε «ιστορία της ζωής μου»\nΜε φόντο ένα υπέροχα φωτισμένο μοτέλ του Los Angeles, ο LaBeouf μιλά, χωρίς απόδοση ευθυνών και διδακτισμό, για την ιστορία της δικής του ζωής και μας θέτει πολλαπλά ερωτήματα πάνω στα τραύματα της παιδικής ηλικίας, την οργή και τον πόνο που τα συνοδεύει, το πόσα πολλά αφαιρούν και το τι τελικά μπορεί να προσθέσουν.\nΜια αναρώτηση πάνω στην αξία τους, και στο πώς προχωράμε πέρα από αυτά, μαζί με αυτά. Ο Otis άλλωστε αναφέρει χαρακτηριστικά στην ταινία στην θεραπεύτριά του Το μόνο πράγμα που μου έδωσε ο πατέρας μου και αξίζει κάτι είναι ο πόνος. Κι εσύ προσπαθείς να μου τον πάρεις.\n* Boris Cyrulnik, 2010. Η αυτοβιογραφία ενός σκιάχτρου. Αθήνα: Κέλευθος.\nΕτικέτες: παιδική ηλικία, τραύμα, ψυχική ανθεκτικότητα, αποτοξίνωση


Συνελήφθη ο γιος του Παπαντωνίου γιατί… έγραφε συνθήματα κατά Μαρινάκη – xOrisOria News\nΣυνελήφθη ο γιος του Παπαντωνίου γιατί… έγραφε συνθήματα κατά Μαρινάκη\nΕντύπωση προκαλεί η είδηση της σύλληψης του γιού του Γιάννου Παπαντωνίου στο ΟΑΚΑ, την ώρα που έγραφε συνθήματα κατά του Βαγγέλη Μαρινάκη.\nΣύμφωνα με τον εφημερίδα «Espresso» ο 16χρονος γιός του πρώην κορυφαίου Υπουργού των κυβερνήσεων ΠΑΟΣΚ, μαζί με δύο συνομίληκους φίλους του εντοπίστηκαν το βράδυ της Παρασκευής στον χώρο του Ολυμπιακού σταδίου να γράφουν με σπρέι συθνήματα κατά του προέδρου του Ολυμπιακού.\nΟι αστυνομικοί της ομάδας Διάς που τους εντόπισαν, προχώρησαν στη σύλληψη τους και μόλις έγινε η εξακρίβωση στοιχείων στο τμήμα, οι αστυνομικοί διαπίστωσαν πως είχαν να κάνουν με τον γιο του πρώην πολιτικού.\nΌπως είχε γίνει γνωστό, σε βάρος τους έχει σχηματιστεί ήδη δικογραφία με κατηγορίες για φθορά δημόσιας περιουσίας και αναγραφής υβριστικών συνθημάτων. Μετά τις κατηγορίες που τους απήγγειλαν, τα τρία παιδιά αφέθησαν ελέυθεροι, ενώ ορίστηκε τακτική δικάσιμος.\nΝΑ σημειωθεί οτι από πλευράς Ολυμπιακού λέγεται πως οι τρεις ανήλικοι είναι οπαδοί του Παναθηναϊκού και τακτικοί θαμώνες της «Θύρας 13» και είχαν σκοπό να δυναμιτίσουν το κλίμα εν όψει του τελικού κυπέλλου του Σαββάτου ανάμεσα στον Ολυμπιακό και την Ξάνθη.